cyanic-selkie/wikianc huggingface dataset:
ಬ್ರಿಯಾನ್ ಆಡಮ್ಸ್
೧೯೮೦ರ ದಶಕ
ರೆಕ್ ಲೆಸ್  ನಲ್ಲಿ ಜನಪ್ರಿಯ ಸಿಂಗಲ್ಸ್ ಆದ "ರನ್ ಟು ಯೂ", "ಹೆವನ್" "ಸಮ್ಮರ್ ಆಫ್ '69", "ಒನ್ ನೈಟ್ ಲವ್ ಅಫೇರ್" ಮತ್ತು ಟೀನಾ ಟರ್ನರ್ ಳೊಡನೆ ಹಾಡಿದ "ಇಟ್ಸ್ ಓನ್ಲಿ ಲವ್" ಹಾಡುಗಳು ಇದ್ದವು. ಎಲ್ಲಾ ಸಿಂಗಲ್ಸ್ ಗಳೊಂದಿಗೂ ಸಂಗೀತದ ವೀಡಿಯೋ ಇದ್ದಿತು ಮತ್ತು ಎಲ್ಲವೂ ಬಿಲ್ ಬೋರ್ಡ್ ಹಾಟ್ ೧೦೦ನಲ್ಲಿ ದಾಖಲಾದವು. ಆದರೆ "ರನ್ ಟು ಯೂ", "ಹೆವನ್" "ಸಮ್ಮರ್ ಆಫ್ '೬೯",ಮಾತ್ರ ಆ ಪಟ್ಟಿಯಲ್ಲಿ ಟಾಪ್ ಟೆನ್ ನಲ್ಲಿ ರಾರಾಜಿಸಿದವು. "ಹೆವನ್" "ರೆಕ್ ಲೆಸ್ " ನ ಅತ್ಯಂತ ಯಶಸ್ವಿ ಸಿಂಗಲ್ ಆಗಿ, ಬಿಡುಗಡೆಯ ಸಮಯದಲ್ಲಿ ಪಾಪ್ ಪಟ್ಟಿಗಳಲ್ಲಿ ಅಗ್ರಶ್ರೇಣಿಯಲ್ಲಿದ್ದು, ಬಿಲ್ ಬೋರ್ಡ್ ಹಾಟ್ ೧೦೦ನ ಶಿಖರಕ್ಕೇರಿದ್ದಲ್ಲದೆ ರಾಕ್ ಮುಖ್ಯವಾಹಿನಿಯ ಪಟ್ಟಿಯಲ್ಲೂ ೯ನೆಯ ಸ್ಥಾನವನ್ನು ಅಲಂಕರಿಸಿತು.
ಯುನೈಟೆಡ್ ಸ್ಟೇಟ್ಸ್ ನ ಪ್ರವಾಸದ ನಂತರ ಆಡಮ್ಸ್ ಆ ದೇಶದ ಬರಪರಿಹಾರನಿಧಿಗಾಗಿ ಇಥಿಯೋಪಿಯಾದಲ್ಲಿ ಕಾರ್ಯಕ್ರಮ ನೀಡಿದನು. ನಾರ್ದ್ರನ್ ಲೈಟ್ಸ್ ಎಂಬ ಪ್ರತಿಷ್ಠಿತ ಕೆನಡಾದ ಕಲಾವಿದರ ಮಹಾನ್ ಗುಂಪು "ಟಿಯರ್ಸ್ ಆರ್ ನಾಟ್ ಎನಫ್" ಎಂಬ ಆಫ್ರಿಕಾದ ಬರ ಪರಿಹಾರನಿಧಿ ಸಂಗ್ರಹಕ್ಕಾಗಿ ತಯಾರಿಸಿದ ಹಾಡಿನ ರೆಕಾರ್ಡಿಂಗ್ ನಲ್ಲಿ ಆಡಮ್ಸ್ ಸಹ ಭಾಗಿಯಾಗಿದ್ದನು. ನಂತರ ರಾಕ್ ಹಾಡುಗಾರ್ತಿ ಟೀನಾ ಟರ್ನರ್ ಳೊಡನೆ ಆಡಮ್ಸ್ ಯೂರೋಪ್ ನ ಐವತ್ತು ನಗರಗಳಲ್ಲಿ ಸಂಗೀತ ಕಾರ್ಯಕ್ರಮ ನೀಡಿ, ಏಪ್ರಿಲ್ ನಲ್ಲಿ ಲಂಡನ್ ನಗರದ ಹ್ಯಾಮರ್ಸ್ಮಿತ್ ಓಡಿಯನ್ ನಲ್ಲಿ ಕಿಕ್ಕಿರಿದ ಜನಜಂಗುಳಿಯ ಎದುರು ಮೂರು ಪ್ರದರ್ಶನ ನೀಡಿ ತನ್ನ ಆ ಪ್ರವಾಸಕ್ಕೆ ಮಂಗಳ ಹಾಡಿದನು. ಆಡಮ್ಸ್ "ವರ್ಲ್ಡ್ ವೈಡ್ ಇನ್ ೮೫" ಎಂಬ ಪ್ರವಾಸವನ್ನು ಒಕಲ್ಹೋಮಾದಿಂದ ಆರಂಭಿಸಿ ೧೯೮೫೬ ಅಕ್ಟೋಬರ್ ವರೆಗೆ ಕಾರಯಕ್ರಮಗಳನ್ನು ನೀಡಿದನು. ನಂತರದ ದಿನಗಳಲ್ಲಿ ವ್ಯಾಂಕೋವರ್ ಗೆ ಭೇಟಿ ನೀಡಿ, ತದನಂತರ ಅಮೆರಿಕದ ಪಶ್ಚಿಮ ತೀರದಲ್ಲಿ ಕಿಕ್ಕಿರಿದ ಅಭಿಮಾನಿಗಳ ಮುಂದೆ ಎರಡು ಪ್ರದರ್ಶನಗಳನ್ನು ನೀಡಿದನು.
ರೆಕ್ ಲೆಸ್ ನ ನಂತರ ಬಿಡುಗಡೆಯಾದ ಆಲ್ಬಂ ಇಂಟು ದ ಫೈರ್  ೧೯೮೭ರಲ್ಲಿ ಬಿಡುಗಡೆಯಾಯಿತು. (ನೋಡಿ 1987 ಇನ್ ಮ್ಯೂಸಿಕ್). ಈ ಆಲ್ಬಮ್ ಬ್ರಿಟಿಷ್ ಕೊಲಂಬಿಯಾದ ವ್ಯಾಂಕೋವರ್ ನ ಕ್ಲಿಫ್ ಹ್ಯಾಂಗರ್ ಸ್ಟುಡಿಯೋದಲ್ಲಿ ರೆಕಾರ್ಡ್ ಆಗಿ, ಸಂಕಲನವು ಲಂಡನ್ ನ AIR ಸ್ಟುಡಿಯೋಸ್ ಮತ್ತು ವ್ಯಾಂಕೋವರ್ ನ ವೇರ್ ಹೌಸ್ ಸ್ಟುಡಿಯೋಗಳಲ್ಲಿ ನಡೆಯಿತು. ಈ ಆಲ್ಬಮ್ ಜನಪ್ರಿಯ ಗೀತೆಗಳಾದ "ಹೀಟ್ ಆಫ್ ದ ನೈಟ್" ಮತ್ತು "ಹಾರ್ಟ್ಸ್ ಆನ್ ಫೈರ್" ಗಳನ್ನು ಹೊಂದಿದ್ದು, ಅಟ್ಲಾಂಟಿಕ್ ನ ಎರಡೂ ಬದಿಗಳಲ್ಲಿ ಮೊದಲ ಹತ್ತು ಜನಪ್ರಿಯ ಆಲ್ಬಂಗಳ ಪಟ್ಟಿಯಲ್ಲಿ ಸ್ಥಾನ ಪಡೆಯಿತು.
೧೯೯೦ರ ದಶಕ
ಆಡಮ್ಸ್ ನ ಮುಂದಿನ ಆಲ್ಬಂ ವೇಕಿಂಗ್ ಅಪ್ ದ ನೈಬರ್ಸ್ ಮಟ್ ಲ್ಯಾಂಜೆಲ್ ಮತ್ತು ಆಡಮ್ಸ್ ರ ಸಹಭಾಗಿತ್ವದಲ್ಲಿ ಹೊರತರಲ್ಪಟ್ಟು, ಜಗದಾದ್ಯಂತ ಹತ್ತು ಮಿಲಿಯನ್ ಗಿಂತಲೂ ಹೆಚ್ಚು ಪ್ರತಿಗಳು ಮಾರಾಟವಾಗಿ, ಬಿಲ್ ಬೋರ್ಡ್ 200ರ ಶೃಂಗದ ಆರನೆಯ ಹಂತವನ್ನು ತಲುಪಿತು. . ಈ ಆಲ್ಬಂ ಅಲ್ಲಿಗಿಂತಲೂ ಅಟ್ಲಾಂಟಿಕ್ ನ ಇತ್ತಣ ಭಾಗದಲ್ಲಿ ಹೆಚ್ಚು ಜನಪ್ರಿಯವಾಗಿ ಯೂರೋಪ್, ಯು.ಕೆ. ಮತ್ತು ಗರ್ಮನಿಗಳ ಮಾರುಕಟ್ಟೆಗಳಲ್ಲಿ ಮೊದಲ ಸ್ಥಾನ ಪಡೆಯಿತು. ೧೯೯೧ರ ಸೆಪ್ಟೆಂಬರ್ ನಲ್ಲಿ ಬಿಡುಗಡೆಯಾದ ಈ ಆಲ್ಬಮ್ ಸತ್ವಯುತ ಬಲ್ಲಾಡ್ ಆದ "(ಎವೆರಿಥಿಂಗ್ ಐ ಡು) ಐ ಡು ಇಟ್ ಫಾರ್ ಯು"ವನ್ನು ಒಳಗೊಂಡಿತ್ತು. ಈ ಹಾಡು ಕೆವಿನ್ ಕೋಸ್ಟ್ ನರ್ ಮತ್ತು ಅಲನ್ ರಿಕ್ ಮನ್ ನಟಿಸಿದ ಚಲನಚಿತ್ರRobin Hood: Prince of Thieves ದಲ್ಲಿ ಉಪಯೋಗಿಸಲ್ಪಟ್ಟಿತು. ಈ ಹಾಡು ಹಲವಾರು ದೇಶಗಳಲ್ಲಿ ಬಹು ಜನಪ್ರಿಯವಾಗಿ US, UK, ಫ್ರಾನ್ಸ್, ಆಸ್ಟ್ರಿಯಾ ಮತ್ತು ಜರ್ಮನಿಗಳಲ್ಲಿ ಜನಪ್ರಿಯತೆಯ ಉತ್ತುಂಗವನ್ನೇ ತಲುಪಿತು. "(ಎವೆರಿಥಿಂಗ್ ಐ ಡು) ಐ ಡು ಇಟ್ ಫಾರ್ ಯು" UK ಸಿಂಗಲ್ಸ್ ಚಾರ್ಟ್ ನಲ್ಲಿ ೧೬ ವಾರಗಳ ಕಾಲ ಸತತವಾಗಿ ಮೊದಲನೆಯ ಸ್ಥಾನದಲ್ಲಿದ್ದು ಒಂದು ನೂತನ ದಾಖಲೆಯನ್ನೇ ನಿರ್ಮಿಸಿತು. ಹಿಂದಿನ ಎಲ್ಲಾ ದಾಖಲೆಗಳನ್ನು ಹತ್ತಿಕ್ಕುವಂತಹ ನಾಲ್ಕು ಮಿಲಿಯನ್ ರೆಕಾರ್ಡ್ ಗಳ ಮಾರಾಟವನ್ನು ಈ ಹಾಡು ತಲುಪಿತು. ಕೆನಡಿಯನ್ ಮಾಹಿತಿ ಕಾನೂನನ್ನು ಮತ್ತೆ ಪರಿಶೀಲಿಸುವುದರ ಮೂಲಕ ೧೯೯೧ರಲ್ಲಿ ಕಾನೂ ರೀತ್ಯಾ ಅಗತ್ಯವಾದ ರೀತಿಯಲ್ಲಿ ಕೆನಡಿಯನ್ ಸಂಗೀತ ಪ್ರಸಾರ ಮಾಡುವ ರೇಡಿಯೋ ನಿಲಯಗಳಿಗೆ ಈ ಆಲ್ಬಂ ಉಪಯೋಗಿಸಲು ಅನುವುಮಾಡಿಕೊಡಲಾಯಿತು. ಚಲನಚಿತ್ರ ಅಥವಾ ಕಿರುತೆರೆಗೆಂದೇ ಬರೆದ ಅತ್ಯುತ್ತಮ ಗೀತರಚನೆಗೆ ಆಡಮ್ಸ್ ಗೆ ೧೯೯೧ರಲ್ಲಿ ಗ್ರ್ಯಾಮಿ ಪ್ರಶಸ್ತಿ ಲಭಿಸಿತು.
ಆಡಮ್ಸ್ ಅಕ್ಟೋಬರ್ ೪, ೧೯೯೧ರಂದು ವೇಕಿಂಗ ಅಪ್ ದ ವರ್ಲ್ಡ್ ಎಂಬ ನಾರ್ದ್ರನ್ ಐರ್ಲ್ಯಾಂಡ್ ನ ಬೆಲ್ ಫಾಸ್ಟ್ ನಲ್ಲಿ ಆರಂಭಿಸಿದ ಪ್ರವಾಸದ ಮೂಲಕ ಈ ಆಲ್ಬಂಗೆ ಮತ್ತಷ್ಟು ಪ್ರಚಾರ ದೊರಕಿ ಡಿಸೆಂಬರ್ ೧೮, ೧೯೯೧ರಂದು ರೇಕ್ ಜವಿಕ್ ಎಂಬ ಐಸ್ ಲ್ಯಾಂಡ್ ನ ಪ್ರಾತ್ಯದಲ್ಲಿ ಪ್ರಪ್ರಥಮವಾದ ಎರಡು ಕಾರ್ಯಕ್ರಮಗಳನ್ನು ನೀಡಿದುದಲ್ಲದೆ ನಂತರ ೧೦ನೇ ಜನವರಿ ೧೯೯೨ರಂದು ಯುನೈಟೆಡ್ ಸ್ಟೇಟ್ಸ್ ನ ರಿಟ್ಝ್ ಥಿಯೇಟರ್ ನಲ್ಲಿ ಒಂದು ತಂಡದೊಂದಿಗೆ ಕಚೇರಿ ನೀಡಿದನು. ಕೇವಲ ಇಪ್ಪತ್ತು ನಿಮಿಷಗಳಲ್ಲಿ ಟಿಕೆಟ್ ಗಳೆಲ್ಲಾ ಮಾರಾಟವಾಗಿಹೋದವು. ಸಂಗೀತದ ದಂತಕಥೆಗಳೇ ಅದ ಬೆನ್ ಇ ಕಿಂಗ್ ಮತ್ತು ನೋನಾ ಹೆಂಡ್ರಿಕ್ಸ್ ಆ ಸಭೆಯಲ್ಲಿ ಹಾಜರಿದ್ದರು. "ವೇಕಿಂಗ ಅಪ್ ದ ವರ್ಲ್ಡ್"ನ ಕೆನಡಾದ ಪ್ರವಾಸವು ನೋವಾ ಸ್ಕಾಟಿಯಾದ ಸಿಡ್ನಿಯಲ್ಲಿ ಜನವರಿ ೧೩, ೧೯೯೨ರಂದು ಆರಂಭವಾಗಿ, ಅಲ್ಲಲ್ಲಿ ಕಚೇರಿಗಳು ನಡೆದು, ಕುರ್ಚಿಗಳನ್ನು ನೀಡದೆ ನಿಲ್ಲಲು ಮಾತ್ರ ಅವಕಾಶವಿರುವ ಕೆನಡಾದ ವ್ಯಾಂಕೋವರ್ ನ ಸಭಾಂಗಣದಲ್ಲಿ ೩೧ರಂದು ಕೊನೆಯ ಕಚೇರಿ ನಡೆಸುವುದರ ಮೂಲಕ ಅಂತ್ಯಗೊಂಡಿತು. ಫೆಬ್ರವರಿ ೧೯೯೨ರಲ್ಲಿ ಏಳು ಕಾರ್ಯಕ್ರಮಗಳನ್ನೊಳಗೊಂಡ ನ್ಯೂಝಿಲೆಂಡ್ ಮತ್ತು ಆಸ್ಟ್ರೇಲಿಯಾ ಪ್ರವಾಸವನ್ನು ಸಿಡ್ನಿಯಲ್ಲಿ ಪತ್ರಕರ್ತರೊಡನೆ ಭೇಟಿಯಾಗುವುದರ ಮೂಲಕ ಆರಂಭಿಸಿದನು. ಫೆಬ್ರವರಿ ೨೧ರಂದು ಪ್ರವಾಸವು ಜಪಾನ್ ನೆಡೆಗೆ ಹೊರಳಿ, ಅಲ್ಲಿನ ಆರು ನಗರಗಳಲ್ಲಿ ಸುಮಾರು ಹನ್ನೆರಡು ಕಾರ್ಯಕ್ರಮಗಳನ್ನು ನೀಡಿದನು. ಆಲ್ಬರ್ಟಾದ ಕ್ಯಾಲ್ಗಾರಿಯಲ್ಲಿ ಮಚ್ ಮ್ಯೂಸಿಕ್ ನ ಟೆರಿ ಡೇವ್ ಮುಲಿಗನ್ ಗೆ ಒಂದು ಸಂದರ್ಶನ ನೀಡಿದ್ದು, ಆ ಸಂದರ್ಶನವು ಮಾರ್ಚ್ ನ ಮಧ್ಯಭಾಗದಲ್ಲಿ ಪ್ರಸಾರವಾಗಬೇಕಿತ್ತು. ೧೯೯೨ರ ಜೂನ್ ನಲ್ಲಿ ಪ್ರವಾಸ ಮುಂದುವರೆಸಿದ ಆಡಮ್ಸ್ ಇಟಲಿ, ಜರ್ಮನಿ, ಹಾಲೆಂಡ್, ಸ್ಕ್ಯಾಂಡಿನೇವಿಯಾಗಳಲ್ಲದೆ ಹಲವಾರು ಯೂರೋಪಿಯನ್ ದೇಶಗಳಲ್ಲಿ ಕಾರ್ಯಕ್ರಮವಿತ್ತನು ಮತ್ತು ಜುಲೈ ೧೯೯೨ರಲ್ಲಿ ಹಂಗೇರಿ ಮತ್ತು ಟರ್ಕಿಯ ಇತಿಹಾಸದಲ್ಲೇ ಮೊಟ್ಟಮೊದಲ ಬಾರಿಗೆ ಕಾರ್ಯಕ್ರಮ ನೀಡಿದನು.(ಟರ್ಕಿಯಲ್ಲಿ "ಡು ಐ ಹ್ಯಾವ್ ಟು ಸೇ ದ ವರ್ಡ್ಸ್" ಹಾಡನ್ನು ಚಿತ್ರೀಕರಿಸಿದನು). ಈ ಸುದೀರ್ಘ ಪ್ರವಾಸದಲ್ಲಿ ವೇಕಿಂಗ್ ಅಪ್ ದ ನೈಬರ್ಸ್ ಆಲ್ಬಂನಿಂದ ಮತ್ತಷ್ಟು ಸಿಂಗಲ್ಸ್ ಗಳು ಬಿಡುಗಡೆಗೊಂಡವು; USನಲ್ಲಿ ರಾಕ್ ಹಾಡಾದ "ಕಾಂಟ್ ಸ್ಟಾಪ್ ದಿಸ್ ಥಿಂಗ್ ವಿ ಸ್ಟಾರ್ಟೆಡ್" ಎರಡನೆಯ ಸ್ಥಾನದಲ್ಲಿ ಮೆರೆದರೆ ಸತ್ವಯುತ ಬಲ್ಲಾಡ್ ಆದ "ಡು ಐ ಹ್ಯಾವ್ ಟು ಸೇ ದ ವರ್ಡ್ಸ್?" ೧೧ನೆಯ ಸ್ಥಾನವನ್ನು ಗಳಿಸಿತು. UKಯಲ್ಲಿ ಮಂದ್ರಸ್ಥಾಯಿಯ "ಥಾಟ್ ಐ ಡೈಡ್ ಎಂಡ್ ಗಾನ್ ಟು ಹೆವೆನ್" ಕೇವಲ "(ೆವೆರಿಥಿಂಗ್ ಐ ಡು) ಐ ಡು ಇಟ್ ಫಾರ್ ಯೂ"ಗಿಂತ ಮಾತ್ರ ಹಿಂದಿದ್ದು ಟಾಪ್ ಟೆನ್ ಪಟ್ಟಿಯಲ್ಲಿ ಸ್ಥಾನ ಪಡೆಯಿತು. ಸೆಪ್ಟೆಂಬರ್ ನಿಂದ ಡಿಸೆಂಬರ್ ೧೯೯೩ರವರೆಗೆ ಈ ಪ್ರವಾಸ ಯುನೈಟೆಡ್ ಸ್ಟೇಟ್ಸ್ ನಲ್ಲೇ ಜರುಗಿತು. ಫೆಬ್ರವರಿ ೧೯೯೩ರಲ್ಲಿ ಏಷ್ಯಾದ ಪ್ರವಾಸವು ಥೈಲ್ಯಾಂಡ್, ಸಿಂಗಪುರ್, ಜಪಾನ್ ಮತ್ತು ಹಾಂಗ್ ಕಾಂಗ್ ಗಳಲ್ಲಿ ಜರುಗಿ, ಮಾರ್ಚ್ ನಿಂದ ಮೇ ವರೆಗೆ ಮತ್ತೆ ಅಮೆರಿಕಕ್ಕೆ ಮರಳಿದನು.
ನವೆಂಬರ್ 1993ರಲ್ಲಿ ಆಡಮ್ಸ್ ಒಂದು ಸಮಗ್ರ ಆಲ್ಬಮ್ಮ ನ್ನು ಸೋ ಫಾರ್ ಸೋ ಗುಡ್ ಎಂಬ ಹೆಸರಿನಲ್ಲಿ ಹೊರತಂದನು; ಇದೂ ಸಹ UK,ಜರ್ಮನಿ ಮತ್ತು ಆಸ್ಟ್ರಿಯಾಗಳಲ್ಲದೆ ಹಲವಾರು ದೇಶಗಳಲ್ಲಿ ಬಹಳ ಜನಪ್ರಿಯವಾಯಿತು. ಅದರಲ್ಲಿನ ನೂತನ ಗೀತೆಯಾದ "ಪ್ಲೀಸ್ ಫರ್ಗಿವ್ ಮಿ" ಆಸ್ಟ್ರೇಲಿಯಾದಲ್ಲಿ ನಂಬರ್ ೧ ಜನಪ್ರಿಯಗೀತೆಯಾದರೆ US, UK, ಮತ್ತು ಜರ್ಮನಿಗಳಲ್ಲಿ ೩ನೆಯ ಅತಿ ಜನಪ್ರಿಯ ಹಾಡಾಯಿತು. ೧೯೯೪ರಲ್ಲಿ ಚಲನಚಿತ್ರಕ್ಕೆಂದೇ ಬರೆದ ಮತ್ತೊಂದು ಸತ್ವಯುತ ಬಲ್ಲಾಡ್ ಆದ "ಆಲ್ ಫಾರ್ ಲವ್" ಎಂಬ ಸಿಂಗಲ್ ಅನ್ನು ರಾಡ್ ಸ್ಟುವರ್ಟ್ ಮತ್ತು ಸ್ಟಿಂಗ್ ಜೊತೆ ಸೇರಿ ಹಾಡಿದನು. ಈ ಹಾಡು ಜಗದಾದ್ಯಂತ ಮೊದಲ ಸ್ಥಾನ ಪಡೆಯಿತು. ಇದರ ನಂತರ ಆಡಮ್ಸ್ ನ ಮೂರನೆಯ ಚಿತ್ರಗೀತೆ "ಹ್ಯಾವ್ ಯೂ ಎವರ್ ರಿಯಲಿ ಲವ್ಡ್ ಎ ವುಮನ್?" ೧೯೯೫ರಲ್ಲಿ ಬಿಡುಗಡೆಯಾಯಿತು. ( ಈ ಹಾಡು ಡಾನ್ ಜುವಾನ್ ಡಿಮಾರ್ಕೋ ಎಂಬ ಚಲನಚಿತ್ರದ ಧ್ವನಿಮುದ್ರಿಕೆ ಯೊಡನೆ ಬಿಡುಗಡೆಯಾಯಿತು). ಇದೂ ಸಹ ಅಮೆರಿಕ ಮತ್ತು ಆಸ್ಟ್ರೇಲಿಯಾಗಳಲ್ಲಿ ನಂಬರ್ ೧ ಆಗಿಯೂ, ಬ್ರಿಟನ್ ಮತ್ತು ಜರ್ಮನಿಯಲ್ಲಿ ಮೊದಲ ೫ರಲ್ಲಿ ಒಂದಾಗಿಯೂ ಸ್ಥಾಪಿತವಾಯಿತು. ಜೂನ್ ೧೯೯೬ರಲ್ಲಿ 18 ಟಿಲ್ ಐ ಡೈ ಎಂಬ ಹೆಸರಿನಲ್ಲಿ ಬಿಡುಗಡೆಯಾದ ಆಲ್ಬಂನಲ್ಲಿ ಬ್ರಿಟನ್ನಿನ ಮೊದಲ ಹತ್ತರ ಘಟ್ಟ ಮುಟ್ಟಿದ್ದ ಸಿಂಗಲ್ಸ್ "ದ ಓನ್ಲಿ ಥಿಂಗ್ ದಟ್ ಲುಕ್ಸ್ ಗುಡ್ ಆನ್ ಮಿ" ಮತ್ತು "ಲೆಟ್ಸ್ ಮೇಕ್ ಎ ನೈಟ್ ಟು ರಿಮೆಂಬರ್" ಗಳಿದ್ದವು. ಈ ಆಲ್ಬಂ ಅಮೆರಿಕದ ಬಿಲ್ ಬೋರ್ಡ್ 200ರಲ್ಲಿ ಮೂರುವಾರಗಳ ಕಾಲ ಮೂವತ್ತೊಂದನೆಯ ಸ್ಥಾನವನ್ನು ಮಾತ್ರ ತಲುಪಲು ಸಾಧ್ಯವಾಯಿತು. ಆದರೆ ಯೂರೋಪ್ ಮತ್ತು ಆಸ್ಟ್ರೇಲಿಯಾಗಳಲ್ಲಿ ಇಲ್ಲಿಗಿಂತಲೂ ಹೆಚ್ಚು ಜನಪ್ರಿಯವಾಗಿ UK ಪಟ್ಟಿಯಲ್ಲಿ ಮೊದಲ ಸ್ಥಾನವನ್ನು ಗಳಿಸಿ ಅಲ್ಲಿನ ಆಡಮ್ಸ್ ನ ಸತತವಾಗಿ ಮೂರನೆಯ ನಂಬರ್ ೧ ಹಾಡಾಗಿ ದಾಖಲಾಯಿತು. ಈ ಆಲ್ಬಂ ಪ್ಲಾಟಿನಂ ಎಂದು ಯುನೈಟೆಡ್ ಸ್ಟೇಟ್ಸ್ ನಲ್ಲಿ ಘೋಷಿತವಾಗಿದ್ದು RIAA ದಿಂದ ಹೀಗೆ ಘೋಷಿಸಲ್ಪಟ್ಟ ಆಡಮ್ಸ್ ನ ಕಡೆಯ ಆಲ್ಬಂ ಆಗಿದೆ. "೧೮ ಟಿಲ್ ಐ ಡೈ " ಮೂರು ಬಾರಿ ಪ್ಲಾಟಿನಮ್ ಎಂದು ಕೆನಡಾ ಮತ್ತು ಆಸ್ಟ್ರೇಲಿಯಾಗಳು ಮಾನ್ಯತೆ ನೀಡಿದರೆ, UK ಎರಡು ಬಾರಿ ಪ್ಲಾಟಿನಮ್ ಎಂಬ ಮಾನ್ಯತೆ ನೀಡಿತು. ಡಿಸೆಂಬರ್ ೧೯೯೭ರಲ್ಲಿ ಆಡಮ್ಸ್ MTV ಅನ್ ಪ್ಲ ಗ್ಡ್ ಎಂಬ "ಬ್ಯಾಕ್ ಟು ಯೂ", "ಎ ಲಿಟಲ್ ಲವ್" ಮತ್ತು "ವೆನ್ ಯೂ ಲವ್ ಸಮ್ಒನ್" ಎಂಬ ಮೂರು ಹೊಸ ಹಾಡುಗಳುಳ್ಳ ಆಲ್ಬಮ್ಮನ್ನು ಬಿಡುಗಡೆ ಮಾಡಿದನು. "ಬ್ಯಾಕ್ ಟು ಯೂ' ಮೊದಲ ಸಿಂಗಲ್ ಆಗಿದ್ದು, ನಂತರ "ಐ ಆಮ್ ರೆಡಿ" ಎಂಬ "ಕಟ್ಸ್ ಲೈಕ್ ಎ ನೈಫ್ ' ಹಾಡಿನ ಧ್ವನಿರೂಪಕವಾಗಿತ್ತು ಈ ಆಲ್ಬಮ್ ಜರ್ಮನಿಯಲ್ಲಿ ಮೊದಲ ಹತ್ತರ ಶ್ರೇಣಿ ತಲುಪಿತು ಹಾಗೂ ಈ ಎರಡು ಹಾಡುಗಳು ಬ್ರಿಟನ್ನಿನ ೨೦ ಜನಪ್ರಿಯ ಗೀತೆಗಳಲ್ಲಿ ಒಂದಾಯಿತು.
ಆನ್ ಎ ಡೇ ೧೯೯೮ರಲ್ಲಿ ಕಟ್ಸ್ ಲೈಕ್ ಎ ನೈಫ್ ನಂತರದ ಆಡಮ್ಸ್ ನ ಮೊಟ್ಟಮೊದಲ ಸ್ಟುಡಿಯೋ ಆಲ್ಬಮ್ ಆದ ಆನ್ ಎ ಡೇ ಲೈಕ್ ದಿಸ್  ಎಂಬ ಆಲ್ಬಂ ಬಿಡುಗಡೆಯಾಗಿದ್ದು RIAA ಯಾವುದೇ ಮಾನ್ಯತೆ ನೀಡದ ಮೊದಲ ಆಲ್ಬಂ ಇದಾಯಿತು. ಆದಾಗ್ಯೂ ಜರ್ಮನಿಯಲ್ಲಿ ಮೊದಲ ೫ ಸ್ಥಾನಗಳಲ್ಲಿ ಸೇರಿ, ಬ್ರಿಟನ್ ನಲ್ಲಿ ಪ್ಲಾಟಿನಂ ಗಿಟ್ಟಿಸಿತು. ಬ್ರಿಟನ್ನಿನಲ್ಲಿ ಮೊದಲ ೧೦ರ ಶ್ರೇಣಿ ತಲುಪಿದ, ಸ್ಪೈಸ್ ಗರ್ಲ್ಸ್ ನ ಮೆಲೇಯ್ನ್ ಳೊಡನೆ ಹಾಡಿದ ಯುಗಳ ಗೀತೆಗಳಾದ "ಕ್ಲೌಡ್ ನಂಬರ್ ನೈನ್" ಮತ್ತು "ವೆನ್ ಯು ಆರ್ ಗಾನ್" ಗೀತೆಗಳು ಈ ಆಲ್ಬಂನಿಂದ ಜನಮನ ತಲುಪಿದವು.
ಆನ್ ಎ ಡೇ ಲೈಕ್ ಟುಡೇ ಬಿಡುಗಡೆ ಮಾಡಿದ ನಂತರ ಆಡಮ್ಸ್ ದ ಬೆಸ್ಟ್ ಆಫ್ ಮಿ  ಎಂಬ ಬಹಳ ಜನಪ್ರಿಯ ಹಾಡುಗಳ ಸಂಗ್ರಹವನ್ನೂ, ಎರಡು ಹೊಸ ಗೀತೆಗಳಾದ "ದ ಬೆಸ್ಟ್ ಆಫ್ ಮಿ" ಎಂಬ ಶೀರ್ಷಿಕಾ ಗೀತೆ ಮತ್ತು ನೃತ್ಯಸಂಗೀತ "ಡೋಂಟ್ ಗಿವ್ ಅಪ್" ಅನ್ನೂ ಹೊಂದಿದ ಆಲ್ಬಮ್ಮನ್ನು ಹೊರತಂದನು. ಈ ಆಲ್ಬಂ ಜರ್ಮನಿಯ ಟಾಪ್ ೧೦ ತಲುಪಿ, ಕೆನಡಾದಲ್ಲಿ ಮೂರು ಬಾರಿ ಪ್ಲಾಟಿನಮ್ ಎಂದೂ, UKಯಲ್ಲಿ ಪ್ಲಾಟಿನಮ್ ಎಂದೂ ಘೋಷಿತವಾಯಿತು. ಈ ಆಲ್ಬಂನ ಸಿಂಗಲ್ ಆದ "ದ ಬೆಸ್ಟ್ ಆಫ್ ಮಿ" ಅಮೆರಿಕದ ಹೊರತಾಗಿ ಎಲ್ಲೆಡೆಯೂ ಬಹಳ ಜನಪ್ರಿಯವಾಯಿತು. ಅಮೆರಿಕದಲ್ಲಿ ಅದು ಜನಪ್ರಿಯವಾಗದ ಏಕೈಕ ಕಾರಣ ಅದು ಅಲ್ಲಿ ಸಿಂಗಲ್ ಆಗಿ ಬಿಡುಗಡೆಯಾಗದೆಯೇ ಇದ್ದುದಷ್ಟೆ.
ಇತ್ತೀಚಿನ ವರ್ಷಗಳು: ೨೦೦೦-ಇಲ್ಲಿನವರೆಗೆ
೨೦೦೨ರಲ್ಲಿ ಆಡಮ್ಸ್ ಡ್ರೀಮ್ ವರ್ಕ್ಸ್ ಅನಿಮೇಟೆಡ್ ಫಿಲ್ಮ್ ಗಾಗಿ ಸ್ಪಿರಿಟ್: ಸ್ಟ್ಯಾಲಿಯನ್ ಆಫ್ ದ ಸಿಮರ್ರಾನ್ ಎಂಬ ಹಾಡುಗಳನ್ನು ಬರೆದು, ಹಾಡಿದನು. ಆ ಹಾಡುಗಳನ್ನು ಚಿತ್ರದ ಧ್ವನಿಮುದ್ರಿಕೆಯಲ್ಲಿ ಅಳವಡಿಸಿಕಿಳ್ಳಲಾಯಿತು. ಈ ಧ್ವನಿಮುದ್ರಿಕೆಯಲ್ಲಿನ ಬಹಳ ಯಶಸ್ವಿ ಹಾಡಾದ ಹಿಯರ್ ಐ ಆಮ್ ಬ್ರಿಟನ್ ನ ಮೊದಲ ೫ನೆಯ, ಮತ್ತು ಜರ್ಮನಿಯ ಮೊದಲ ೨೦ನೆಯ ಜನಪ್ರಿಯ ಗೀತೆಯಾಗಿ ಸ್ಥಾನ ಪಡೆಯಿತು.
೨೦೦೨ರ ರಷ್ಯನ್ ಭಾಷಾ ಚಿತ್ರವಾದ ಹೌಸ್ ಆಫ್ ಫೂಲ್ಸ್ ನಲ್ಲಿ ಆಡಮ್ಸ್ ಒಂದು ಕಿರುಪಾತ್ರದಲ್ಲಿ ನಟಿಸಿದನು. ಆನ್ ಎ ಡೇ ಲೈಕ್ ಟುಡೇ ಯ ಬಿಡುಗಡೆಯಾದ ಆರು ವರ್ಷಗಳ ನಂತರ ರೂಂ ಸರ್ವೀಸ್  ಸೆಪ್ಟೆಂಬರ್ ೨೦೦೪ರಲ್ಲಿ ಬಿಡುಗಡೆಯಾಯಿತು. ಜರ್ಮನಿಯಲ್ಲಿ ಉತ್ತುಂಗಕ್ಕೇರಿದ ಈ ಆಲ್ಬಂ ಬ್ರಿಟನ್ನಿನಲ್ಲಿ ನಾಲ್ಕನೆಯ ಸ್ಥಾನಕ್ಕೇರಿ, ಯೂರೋಪ್ ನಲ್ಲಿ ಬಿಡುಗಡೆಯಾದ ಮೊದಲ ವಾರದಲ್ಲಿ ೪೪೦,೦೦೦ ಪ್ರತಿಗಳು ಮಾರಾಟವಾದವು. ಈ ಆಲ್ಬಂನಲ್ಲಿನ "ಓಪನ್ ರೋಡ್" ಎಂಬ ಸಿಂಗಲ್ ಹಾಡು ಬಹಳ ಬೇಡಿಕೆ ಪಡೆದುದಾಗಿ ಕೆನಡಾದಲ್ಲಿ ನಂಬರ್ ಒಂದು ಮತ್ತು ಬ್ರಿಟನ್ನಿನಲ್ಲಿ ೨೧ನೆಯ ಸ್ಥಾನದಲ್ಲಿ ರಾರಾಜಿಸಿತು. ಮೇ ೨೦೦೮ರಲ್ಲಿ ಇದೇ ಆಲ್ಬಂ ಅಮೆರಿಕದಲ್ಲೂ ಬಿಡುಗಡೆಯಾದರೂ ಬಿಲ್ ಬೋರ್ಡ್ 200ರಲ್ಲಿ ಕೇವಲ ೧೩೪ನೆಯ ಸ್ಥಾನ ಗಿಟ್ಟಿಸಲು ಮಾತ್ರ ಸಮರ್ಥವಾಯಿತು.
೨೦೦೫ರಲ್ಲಿ ಆಂಥಾಲಜಿ ಎಂದು ಮೊಟ್ಟಮೊದಲ, ಎರಡು ಹೊಸ ಗೀತೆಗಳನ್ನೊಳಗೊಂಡ, ೨-ಡಿಸ್ಕ್ ಗಳ ಸಂಗ್ರಹವೊಂದು ಬಿಡುಗಡೆಯಾಯಿತು. ಅಮೆರಿಕದಲ್ಲಿ ಬಿಡುಗಡೆಯಾದ ಈ ಆಲ್ಬಂನಲ್ಲಿ ಒಂದು ಹೊಸ ವಿಧವಾದ, ಪಮೇಲಾ ಆಂಡರ್ಸನ್ ಳೊಡನೆ ಹಾಡಿದ ಯುಗಳ ಗೀತೆ "ವೆನ್ ಯು ಆರ್ ಗಾನ್" ಸೇರಿದೆ. ೨೦೦೫ರಲ್ಲೇ ಸ್ಟ್ಯಾಕ್ಡ್ ಎಂಬ ಪಮೇಲಾಳ ಫಾಕ್ಸ್ ಸಿಟ್ಕಾಮ್ ನ ಎರಡನೆಯ ಆವೃತ್ತಿಗಾಗಿ ಅದರ ಶೀರ್ಷಿಕಾಗೀತೆಯ ಮರು-ರೆಕಾರ್ಡಿಂಗ್ ಮಾಡಿಕೊಟ್ಟನು.
೨೦೦೬ರಲ್ಲಿ ಆಡಮ್ಸ್ "ನೆವರ್ ಲೆಟ್ ಗೋ" ಎಂಬ ಹಾಡನ್ನು ಬರೆದು ಅಭಿನಯಿಸಿದ್ದು ಕೆವಿನ್ ಕಾಸ್ಟ್ ನರ್ ಮತ್ತು ಆಷ್ಟನ್ ಕುಚರ್ ಅಭಿನಯಿಸಿದ ದ ಗಾರ್ಡಿಯನ್  ಎಂಬ ಚಿತ್ರದ ಕಡೆಯ ಶೀರ್ಷಿಕಾ ಪ್ರಕಟಣಾ ವೇಳೆಯಲ್ಲಿ ತೋರಿಸಲಾಯಿತು. ಬಾಬಿ ಚಿತ್ರಕ್ಕಾಗಿ ಆಡಮ್ಸ್ "ನೆವರ್ ಗೊನ್ನಾ ಬ್ರೇಕ್ ಮೈ ಫೇಯ್ತ್" ಎಂಬ ಹಾಡನ್ನು ಸಹ-ಲೇಖಕನಾಗಿ ಬರೆದನು. ಈ ಹಾಡು R&B ಹಾಡುಗಾರರಾದ ಅರೆಥಾ ಫ್ರಾಂಕ್ಲಿನ್ ಮತ್ತು ಮೇರಿ ಜೆ ಬ್ಲೈಜ್ ರಿಂದ ಪ್ರದರ್ಶಿತವಾಗಿ ಆಡಮ್ಸ್ ಗೆ ಗೋಲ್ಡನ್ ಗ್ಲೋಬ್ನಾಮನಿರ್ದೇಶನವು ೨೦೦೭ರ ಸಾಲಿನಲ್ಲಿ ದೊರಕಿತು.
ಆಡಮ್ಸ್ ತನ್ನ ೧೧ನೆಯ ಆಲ್ಬಮ್ಮನ್ನು ಅಂತಾರಾಷ್ಟ್ರೀಯ ಮಟ್ಟದಲ್ಲಿ ಮಾರ್ಚ್ ೧೭, ೨೦೦೮ರಂದು ಬಿಡುಗಡೆ ಮಾಡಿದನು. ಅದು ೧೧  ಎಂದೇ ಸೂಕ್ತವಾಗಿ ಹೆಸರಿಸಲ್ಪಟಟಿತ್ತು. ಈ ಆಲ್ಬಂ USನಲ್ಲಿ ವಿಶೇಷವಾಗಿ ವಾಲ್-ಮಾರ್ಟ್ ಮತ್ತು ಸ್ಯಾಮ್ಸ್ ಕ್ಲಬ್ ಎಂಬ ಬಿಡಿ ಮಾರಾಟ ಮಳಿಗೆಗಳಲ್ಲಿ ಮೇ ೧೩, ೨೦೦೮ರಂದು ಬಿಡುಗಡೆಯಾಯಿತು. ಈ ಆಲ್ಬಂನಿಂದ ಬಿಡುಗಡೆಯಾದ ಮೊದಲ ಸಿಂಗಲ್ "ಐ ಥಾಟ್ ಐ ಹ್ಯಾಡ್ ಸೀನ್ ಎವೆರಿಥಿಂಗ್". ಆಡಮ್ಸ್ ನಂತರ ೧೧ ದಿನಗಳ, ೧೧  ದೇಶಗಳ ಯೂರೋಪಿಯನ್ ಪ್ರವಾಸ ಕೈಗೊಂಡು ಬಿಡುಗಡೆಗೊಂಡ ಧ್ವನಿಮುದ್ರಿಕೆಗಳ ಪ್ರಚಾರ ಮಾಡಿದನು. ಈ ಆಲ್ಬಂ ಬಿಡುಗಡೆ ಕಾಣುತ್ತಿದ್ದಂತೆಯೇ ಕೆನಡಾದಲ್ಲಿ ಮೊದಲ ಸ್ಥಾನ ಗಳಿಸಿತು(೧೯೯೧ರ ವೇಕಿಂಗ್ ಅಪ್ ದ ನೈಬರ್ಸ್ ನ ನಂತರ ಈ ಸ್ಥಾನ ಗಳಿಸಿದ ಮೊದಲ ಆಲ್ಬಂ ಇದಾಯಿತು) ಮತ್ತು ಜರ್ಮನಿಯಲ್ಲಿ ೨ನೆಯ ಸ್ಥಾನ ಪಡೆಯಿತು. ಯುನೈಟೆಡ್ ಸ್ಟೇಟ್ಸ್ ನಲ್ಲಿ ಈ ಆಲ್ಬಂ ೮೦ನೆಯ ಸ್ಥಾನದಲ್ಲಿ ನಿಂತಿತು. ೨೦೦೯ರಲ್ಲಿ ಬ್ರಿಯಾನ್ ಆಡಮ್ಸ್ ತನ್ನ ಟ್ವಿಟರ್ ಖಾತೆಯಲ್ಲಿ ತಾನು ಒಂದು ಹೊಸ ಆಲ್ಬಂಗಾಗಿ ಹಾಡುಗಳನ್ನು ಬರೆದು, ಪ್ಯಾರಿಸ್ ನಲ್ಲಿ ರೆಕಾರ್ಡ್ ಮಾಡುತ್ತಿರುವುದಾಗಿ ಘೋಷಿಸಿದನು.
ಜುಲೈ ೨, ೨೦೦೯ರಂದು ಕೆನಡಾ ಅಂಚೆ ಚೀಟಿಯು ಕೆನಡಿಯನ್ ರೆಕಾರ್ಡಿಂಗ್ ಕಲಾವಿದರ ಸರಣಿಯಲ್ಲಿ ಹೊರತರಲಿರುವ ಎರಡನೆಯ ಆವೃತ್ತಿಯಲ್ಲಿನ ನಾಲ್ಕು ಸಂಗೀತಗಾರರ ಚಿತ್ರಗಳನ್ನು ಹೊತ್ತ ಅಂಚೆಚೀಟಿಗಳ ಪೈಕಿ ಆಡಮ್ಸ್ ಕೂಡಾ ಒಬ್ಬನಾಗಿರುತ್ತಾನೆ. ಬ್ರಿಯಾನ್ ಆಡಮ್ಸ್ ನ ಚಿತ್ರ ಹೊತ್ತು ಮುದ್ರಿತವಾಗುವ ಅಂಚೆಚೀಟಿಗಳ ಸಂಖ್ಯೆ ಸುಮಾರು ಒಂದೂವರೆ ಮಿಲಿಯನ್ ಎಂಬ ಅಂದಾಜಿದೆ. ಡಿಸೆಂಬರ್ ೨೦೦೯ರಲ್ಲಿ ಬ್ರಿಯಾನ್ ಆಡಮ್ಸ್ ಓಲ್ಡ್ ಡಾಗ್ಸ್ ಎಂಬ ಚಿತ್ರಕ್ಕಾಗಿ "ಯೂ ಹ್ಯಾನ್ ಬೀನ್ ಎ ಫ್ರೆಂಡ್ ಟು ಮಿ" ಎಂಬ ಹಾಡನ್ನು ಬಿಡುಗಡೆ ಮಾಡಿದನು.
ಫೆಬ್ರವರಿ ೨೦೧೦ರಲ್ಲಿ ಆಡಮ್ಸ್ "ಒನ್ ವರ್ಲ್ಡ್, ಒನ್ ಫ್ಲೇಮ್" ಎಂಬ, ವ್ಯಾಂಕೋವರ್ ನಲ್ಲಿ ನಡೆಯಲಿರುವ ಒಲಿಂಪಿಕ್ ಕ್ರೀಡೆಗಳ ಸಮಯದಲ್ಲಿ ಒಲಿಂಪಿಕ್ TV ಪ್ರಸಾರಕ್ಕಾಗಿ ಪ್ರಮುಖ ಜರ್ಮನ್ ಟಿವಿ ನಿಲಯವಾದ ARD ಯವರು ಒಲಿಂಪಿಕ್ಸ್ ಪ್ರಸಾರದ ಶೀರ್ಷಿಕಾಗೀತೆಯಾಗಿ ಉಪಯೋಗಿಸಿಕೊಳ್ಳುವ ಸಲುವಾಗಿ ರೆಕಾರ್ಡ್ ಮಾಡಿ ಬಿಡುಗಡೆ ಮಾಡಿದನು.
ಸಾಮಾಜಿಕ ಚಟುಚಟಿಕೆಗಲ್ಲಿ ನಿರತ
ಆಡಮ್ಸ್ ನ ಬಹತೇಕ್ ಜನಾನುರಾಗಿ ಚಟುಚಟಿಕೆಗಳು ತನ್ನ "ದ ಬ್ರಿಯಾನ್ ಆಡಮ್ಸ್ ಫೌಂಡೇಷನ್"ಗೆ ಅರ್ಪಿತವಾಗಿದ್ದು. ಮಕ್ಕಳ ಮತ್ತು ಯುವಕರ ವಿದ್ಯಾಭ್ಯಾಸ ಮತ್ತು ಕಲಿಕೆಯ ಅವಕಾಶಗಳನ್ನು ಜಾಗತಿಕವಾಗಿ ಕಲ್ಪಿಸುವತ್ತ ಶ್ರಮಿಸುವ ಈ ಸ್ಂಸ್ಥೆಯ ಮೂಲ ಮಂತ್ರ 'ಮಗುವಿಗೆ ಕೊಡಬಹುದಾದ ಬಹಳ ಉತ್ತಮ ಕೊಡುಗೆಯೆಂದರೆ ವಿದ್ಯೆ' ಎಂಬುದು. ಈ ಸಂಸ್ಥೆಯು ಬೆಂಬಲ ನೀಡುವ ಕ್ಷೇತ್ರವು ವಿಶಾಲವಾಗಿದ್ದು, ಬಹಳ ದೂರದವರೆಗೂ ಇದರ ಬಾಹುಗಳು ಹರಡಿದ್ದು, ವಯಸ್ಸಾದ ಹಿರಿಯರ ಬೆಂಬಲಕ್ಕೆ ಬೇಕಾದ ವಿಷಯ/ಕ್ರಿಯೆಗಳಿಗೆ ಹಣ ಸಹಾಯ, ಯುದ್ಧ ಹಾಗೂ ನೈಸರ್ಗಿಕ ವಿಕೋಪಗಳಿಂದ ಬಳಲಿದವರಿಗೆ ಸಹಾಯಹಸ್ತ ಮತ್ತು ಮಾನಸಿಕ ಹಾಗೂ ದೈಹಿಕ ದುರ್ಬಲತೆ ಹೊಂದಿರುವವರಿಗೆ ಬೆಂಬಲ ನೀಡುವತ್ತ ಈ ಸಂಸ್ಥೆ ಶ್ರಮಿಸುತ್ತಿದೆ. ಈ ಸಂಸ್ಥೆಗೆ ಬೇಕಾದ ಅಷ್ಟೂ ಹಣವನ್ನು ಆಡಮ್ಸ್ ತನ್ನ ಛಾಯಾಚಿತ್ರಕಲೆಯಿಂದ ಸಂಪಾದಿಸುವ ಹಣದಿಂದ ಭರಿಸುತ್ತಾನೆ.
೧೯೮೦ರ ದಶಕದಿಂದಲೂ ಆಡಮ್ಸ್ ಪರಿಹಾರ ನಿಧಿ ಸಂಗ್ರಹ ಹಾಗೂ ಜನರಲ್ಲಿ ಅರಿವು ಮೂಡಿಸುವ ಕಾರ್ಯಕ್ರಮಗಳು ಮತ್ತು ಇನ್ನಿತರ ಜನೋಪಯೋಗಿ ಕಾರಣಗಳಿಗಾಗಿ ಸಂಬಂಧಿತ ಚಟುವಟಿಕೆಗಳು ಹಾಗೂ ಕಚೇರಿಗಳಲ್ಲಿ ಭಾಗವಹಿಸಿಕೊಂಡೇ ಬಂದಿರುವನು. ಅವನ ಮೊದಲ ಉನ್ನತ ಮಟ್ಟದ ಸಹಾಯಾರ್ಥ ಕಾರ್ಯಕ್ರಮವು ೧೯೮೫ರಲ್ಲಿ ಫಿಲಡೆಲ್ಫಿಯಾದಿಂದ ಅಮೆರಿಕದಲ್ಲಿ ನೇರಪ್ರಸಾರವಾದ{೦) ಲೈವ್ ಏಯ್ಡ್{/0}ಎಂಬ ಕಾರ್ಯಕ್ರಮ. ಮುಂದಿನ ವರ್ಷದ ಜೂನ್ ನಲ್ಲಿ ಆಡಮ್ಡ್ ಎರಡು ವಾರಗಳ ಅಮ್ನೆಸ್ಟಿ ಇಂಟರ್ನ್ಯಾಷನಲ್ ನ "ಎ ಕಾನ್ಸ್ಪಿರೆಸಿ ಆಫ್ ಹೋಪ್"ನಲ್ಲಿ ಸ್ಟಿಂಗ್, U2 ಮತ್ತು ಪೀಟರ್ ಗೇಬ್ರಿಯಲ್ ಜೊತೆ ಭಾಗವಹಿಸಿದನು. ಅವನ ನಂತರದ ಅಮ್ನೆಸ್ಟಿಗಾಗಿ ನೀಡಿದ ಕಾರ್ಯಕ್ರಮವು ರಾಕ್ ಫಾರ್ ಅಮ್ನೆಸ್ಟಿ ಎಂಬುದಾಗಿದ್ದು ಅದರಲ್ಲಿ ಅವನು ಪಾಲ್ ಮೆಕಾರ್ಟ್ನಿ, ಸ್ಟಿಂಗ್ ಮತ್ತು ಡೈರ್ ಸ್ಟ್ರೈಟ್ಸ್ ಮತ್ತು ಇತರರೊಡನೆ ಭಾಗವಹಿಸಿದನು.
ಅಮೆರಿಕದ ವಿಭಾಗದಲ್ಲಿನ ಲೈವ್ ಏಯ್ಸ್ ಗಾಗಿ ಪ್ರದರ್ಶನ ನೀಡುತ್ತಿದ್ದ ಆಡಮ್ಸ್ ಗೆ ವೆಂಬ್ಲೀ ಸ್ಟೇಡಿಯಂನಲ್ಲಿ ಪ್ರದರ್ಶನ ನೀಡಲು ಅವಕಾಶ ದೊರೆಯಲಿಲ್ಲ; ಆದರೆ ಆ ಅವಕಾಶವು ಮತ್ತೆ ಅವನಿಗೆ ಜೂನ್ ೧೯೮೭ರಲ್ಲಿ ಪ್ರಿನ್ಸ್'ಸ್ ಟ್ರಸ್ಟ್ ನ ೫ನೆಯ ವಾರ್ಷಿಕೋತ್ಸವದ ಅಂಗವಾಗಿ ರಾಕ್ ಗಾಲಾ ಪ್ರದರ್ಶನವನ್ನು ಎಲ್ಟನ್ ಜಾನ್, ಜಾರ್ಜ್ ಹ್ಯಾರಿಸನ್, ರಿಂಗೋ ಸ್ಟಾರ್ ಮತ್ತು ಇತರರೊಡನೆ ಸೇರಿ ನೀಡಲು ಕರೆಬಂದಾಗ ದೊರಕಿತು. ನಂತರದ ವರ್ಷದಲ್ಲಿ ಆಡಮ್ಸ್ ಮತ್ತೆ ವೆಂಬ್ಲೀ ಸ್ಟೇಡಿಯಂಗೆ ಬರಬೇಕಾಯಿತು; ಈ ಬಾರಿ ನೆಲ್ಸನ್ ಮಂಡೇಲಾರ ಜನ್ಮದಿನದ ಸಂತೋಷಕೂಟದಲ್ಲಿ ಪ್ರದರ್ಶನ ನೀಡುವ ಗಾಯಕನಾಗಿ.
ಜರ್ಮನಿಯ ಬರ್ಲಿನ್ ಗೋಡೆಯ ಪತನದ ಸ್ಮರಣೆಗಾಗಿ ೧೯೯೦ರಲ್ಲಿ ಆಡಮ್ಸ್ ಇನ್ನೂ ಬಹಳ ಆತಿಥಿ(ತನ್ನ ಸಹ-ಗೀತರಚನಕಾರನಾದ ಮೈಕಲ್ ಕ್ಯಾಮೆನ್ ಸೇರಿದಂತೆ)ಗಳೊಡನೆ ಜರ್ಮನಿಯ ಬರ್ಲಿನ್ ನಲ್ಲಿ ರೋಜರ್ ವಾಟರ್ಸ್ ಏರ್ಪಡಿಸಿದ್ದ ಬೃಹತ್ ಕಾರ್ಯಕ್ರಮವಾದ ದ ವಾಲ್ ನಲ್ಲಿ ಪಾಲ್ಗೊಂಡು ಅದರ ಯಶಸ್ಸಿಗೆ ಕಾರಣನಾದನು. ಅವನು ಪಿಂಕ್ ಫ್ಲಾಯ್ಡ್ ನ ಗೀತೆಗಳಾದ ವಾಟ್ ಷಕ್ ವಿ ಡು ನೌ? ಮತ್ತು ಯಂಗ್ ಲಸ್ಟ್  ಗೀತೆಗಳನ್ನು, ದ ವಾಲ್  ಪ್ರದರ್ಶನ ಸಮಯದಲ್ಲಿ ಹಾಡಿ, ಅಭಿನಯಿಸಿದನು, ಮತ್ತು ವಾಟರ್ಸ್, ಜಾನಿ ಮಿಚೆಲ್, ಸಿಂಡಿ ಲಾಪರ್, ವ್ಯಾನ್ ಮಾರಿಸನ್, ಪಾಲ್ ಕರ್ರಾಕ್ ಮತ್ತು ಇತರರೊಡನೆ ಸೇರಿ ವಾಟರ್ಸ್ ನ "ದ ಟೈಡ್ ಈಸ್ ಟರ್ ನಿಂಗ್" ಎಂಬ ಹಾಡಿನ ಮೂಲಕ ಕಾರ್ಯಕರ್ಮಕ್ಕೆ ಮಂಗಳ ಹಾಡಿದನು. ಅವನು ಹಾಡಿದ ಯಂಗ್ ಲಸ್ಟ್ ನ ರೀತಿಯು, ನೇರ ಕಾರ್ಯಕ್ರಮದಲ್ಲಿ ಉಂಟಾದ ತಾಂತ್ರಿಕ ತೊಂದರೆಗಳಿಂದ ಭಾಗಶಃ ಮರು-ರೆಕಾರ್ಡ್ ಮಾಡಲ್ಪಟ್ಟು, ಬಿಡುಗಡೆಗೊಂಡು ಮೇಯ್ನ್ ಸ್ಟ್ರೀಮ್ ರಾಕ್ ಟ್ರಾಕ್ಸ್ ಪಟ್ಟಿಯಲ್ಲಿ ೭ನೆಯ ಸ್ಥಾನ ಗಳಿಸಿತು.
ಜನವರಿ ೨೯, ೨೦೦೫ರಂದು ಆಡಮ್ಸ್ CBC ಸಹಾಯಾರ್ಥ ಕಾರ್ಯಕ್ರಮಕ್ಕೆಂದು ಟೊರೊಂಟೋಗೆ ತೆರಳಿ 2004ರ ಹಿಂದೂಮಹಾಸಾಗರದ ಭೂಕಂಪದಲ್ಲಿ ಹಾನಿಗೊಳಗಾದವರ ಸಹಾಯಾರ್ಥ ಪ್ರದರ್ಶನದಲ್ಲಿ ಭಾಗವಹಿಸಿದನು. USAಯಲ್ಲಿ ಲೈವ್ ಏಯ್ಡ್ ಗಾಗಿ ಪ್ರದರ್ಶನ ನೀಡಿದ ಇಪ್ಪತ್ತು ವರ್ಷಗಳ ನಂತರ ಆಡಮ್ಸ್ ಕೆನಡಾದ ಲೈವ್ 8 ಷೋ ಇನ್ ಬ್ಯಾರೀ, ಆಂಟೇರಿಯೋ ದಲ್ಲಿ ಪ್ರದರ್ಶನ ನೀಡಿದನು. ನಂತರ ಅದೇ ವರ್ಷದಲ್ಲಿ ಕತಾರ್ ನಲ್ಲಿ ಕಾರ್ಯಕ್ರಮ ನೀಡಿ £೧.೫M ($೨,೬೧೭,೦೦೦) ಮೊತ್ತವನ್ನು ತನ್ನ ಸಂಗೀತ ಕಚೇರಿ ಮತ್ತು ತನ್ನ, ಜಗತ್ತಿನ ಬಹುತೇಕ ಪ್ರಮುಖ ಗಿಟಾರ್ ವಾದಕರು ಸಹಿ ಹಾಕಿದ್ದ, ಗಿಟಾರೊಂದನ್ನು ಹರಾಜು ಹಾಕುವ ಮೂಲಕ ಸಹಾಯಧನವಾಗಿ ವಸೂಲಿ ಮಾಡಿದನು. ಆ ಹಣವು ಕತಾರ್ ನ "ರೀಚ್ ಔಟ್ ಟು ಏಷ್ಯಾ" ಎಂಬ ನಿರ್ಗತಿಕರಿಗೆ ಸಹಾಯ ಮಾಡುವ ಕಾರ್ಯದ ಅಂಗವಾಗಿ ಆ ಖಂಡದ ದೀನರಿಗೆ ನೀಡಲ್ಪಟ್ಟಿತು. ಸಂದ ಹಣದಲ್ಲಿ ಸ್ವಲ್ಪ ಭಾಗವು ತನ್ನದೇ ಆದ ಸಹಾಯಾರ್ಥ ಕೆಲಸಗಳಾದ, ಹಿಂದೂ ಮಹಾಸಾಗರದ ಸುನಾಮಿಯಿಂದ ನಾಶವಾಗಿದ್ದ ಥೈಲ್ಯಾಂಡ್ ನಲ್ಲಿನ ಶಾಲೆಯ ಪುನರ್ನಿಮಾಣಕ್ಕೂ,ಶ್ರೀಲಂಕಾದಲ್ಲಿ ನೂತನ ಕ್ರೀಡಾಂಗಣ ನಿರ್ಮಾಣಕ್ಕೂ ಉಪಯೋವಿಸಲ್ಪಟ್ಟಿತು.
ಜನವರಿ ೨೯, ೨೦೦೬ರಂದು ಪಾಕಿಸ್ತಾನದ ಕರಾಚಿಯಲ್ಲಿ ಪ್ರದರ್ಶನ ನೀಡಿದ ಮೊದಲ ಪಾಶ್ಚಿಮಾತ್ಯ ಕಲಾವಿದನೆಂಬ ಹಿರಿಮೆಗೆ ಪಾತ್ರನಾದ ಆಡಮ್ಸ್, ಸೆಪ್ಟೆಂಬರ್ ೧೧ರ ಆಕ್ರಮಣದ ನಂತರ, ಷೆಹಝಾದ್ ರಾಯ್ ನೊಡನೆ ಸಂಗೀತ ಸಭೆ ನಡೆಸಿ ಬಂದ ಹಣವನ್ನು ಬಡ ಮಕ್ಕಳು ಶಾಲೆಗೆ ಹೋಗಲು ಸಹಾಯ ಮಾಡುವುದಕ್ಕಾಗಿ ನೀಡುವ ಮಹತ್ಕಾರ್ಯದಲ್ಲಿ ಭಾಗವಹಿಸಿದನು. ಆ ಪ್ರದರ್ಶನದಲ್ಲಿ ಹರಿದುಬಂದ ಹಣದಲ್ಲಿ ಕೊಂಚ ಭಾಗವನ್ನು 2005ರ ಪಾಕಿಸ್ತಾನದ ಭೂಕಂಪ ಪೀಡಿತರಿಗೂ ನೀಡಲಾಯಿತು.
ಅಕ್ಟೋಬರ್ ೧೮, ೨೦೦೭ರಂದು ಆಡಮ್ಸ್ ಟೆಲ್ ಅವೀವ್ ಮತ್ತು ಜೆರಿಕೋಗಳಲ್ಲಿ ಒನ್ ವಾಯ್ಸ್ ಮೂಮೆಂಟ್ ನ ಅಂಗವಾಗಿ ಇಸ್ರೇಲ್-ಪ್ಯಾಲೆಸ್ಟೈನ್ ಸಮಸ್ಯೆಯನ್ನು ಬಗೆಹರಿಸುವ ಸಲುವಾಗಿ ಸಂಗೀತ ಕಾರ್ಯಕ್ರಮಗಳನ್ನು ನೀಡಬೇಕಿತ್ತು. ಆದರೆ ಭದ್ರತಾ ವ್ಯವಸ್ಥೆಯ ಬಗ್ಗೆ ಗುಮಾನಿಯುಂಟಾದುದರಿಂದ ಎರಡೂ ದೇಶಗಳ ಸಮಸ್ಯೆ ಬಗೆಹರಿಸಲಿಚ್ಚಿಸಿದ ಬೆಂಬಲಿಗರು ಪ್ರದರ್ಶನವನ್ನು ರದ್ದುಗೊಳಿಸಿದರು.
೧೯೯೦ರ ದಶಕದ ಮಧ್ಯಭಾಗದಲ್ಲಿ ಆಡಮ್ಸ್ ಸದರನ್ ಓಷನ್ ವೇಲ್ಸ್ ಸ್ಯಾಂಕ್ಚುಯರಿಗಾಗಿ ಗ್ರೀನ್ ಪೀಸ್ ನ ಚೇರ್ ಮನ್ ಆದ ಡೇವಿಡ್ ಮೆಕ್ ಟಗಾರ್ಟ್ ನೊಡನೆ ಕೈಗೂಡಿಸಿ ಯಶಸ್ವಿ ಚಳುವಳಿ ನಡೆಸಿದನು.(ಇವರಿಬ್ಬರೂ ವಿಶ್ವದಾದ್ಯಂತ ತಮ್ಮ ಸಂಗೀತಸಭೆಗಳಲ್ಲಿ ೫೦೦,೦೦೦ಕ್ಕೂ ಹೆಚ್ಚು ಅಂಚೆ ಕಾರ್ಡ್ ಗಳನ್ನು ಹಂಚಿ, ರಾಜಕಾರಣಿಗಳು ಈ ಚಳುವಳಿಗೆ "yes " ಎನ್ನುವಂತೆ ಮಾಡಿ, ಈ ಸ್ಯಾಂಕ್ಚುಯರಿಯ ಸ್ಥಾಪನೆಗೆ ಕಾರಣರಾದರು)
ಆಡಮ್ಸ್ ಆಗಾಗ್ಗೆ ಅನಿಮಲ್ ರೈಟ್ಸ್ ಗ್ರೂಪ್ (ಪ್ರಾಣಿಗಳ ಹಕ್ಕು ಬಣ) PETA ಪರವಾಗಿ ಕಾಗದಗಳನ್ನು ಬರೆದು ಪ್ರಾಣಿಗಳನ್ನು ನಿಯಮವಾಗಿ ನೋಡಿಕೊಳ್ಳಬೇಕಾದ ಬಗ್ಗೆ ಬೆಂಬಲ ಸೂಚಿಸುತ್ತಾನೆ. ಕೆನಡಾದ ಸುಮಾರು KFC ರೆಸ್ಟೋರೆಂಟ್ ಗಳ CEOಗಳಿಗೆ ನವೆಂಬರ್ ೨೦೦೭ರಲ್ಲಿ ಪತ್ರ ಬರೆದು ಆಡಮ್ಸ್ ಕೋಳಿಮರಿಗಳನ್ನು ಕೊಲ್ಲಬೇಕಾದರೆ ನೂತನ ಮತ್ತು ಮಾನವೀಯ ರೀತಿಯಲ್ಲಿ ಅವುಗಳಿಗೆ ಹೆಚ್ಚು ನೋವಾಗದ ರೀತಿಯಲ್ಲಿ ಕೊಲ್ಲಬೇಕೆಂದು ಮನವಿ ಮಾಡಿಕೊಂಡನು. ಆಡಮ್ಸ್ ೧೭ ವರ್ಷ ಗಳಿಂದಲೂ ಸಸ್ಯಾಹಾರಿಯಾಗಿದ್ದು, "ಸೆಕ್ಸೀಯೆಸ್ಟ್ ವಿಜಿಟೇರಿಯನ್ ಆಫ್ ದ ಇಯರ್" ಎಂಬ PETAದ ಪ್ರಶಸ್ತಿಗೂ ಆಯ್ಕೆಯಾಗಿದ್ದನು.
ಮೇ ೨೫, ೨೦೦೫ರಂದು ತನ್ನ ಸೋದರಸಂಬಂಧಿ ಜಾನಿ ಆರ್ಮಿಟೇಜ್ ನೊಡಗೂಡಿ ಲಂಡನ್ ನ ರಾಯಲ್ ಮಾರ್ಸ್ ಡೆನ್ ಹಾಸ್ಪಿಟಲ್ ಗಾಗಿ ರಾಕ್ ಬೈ ದ ರಿವರ್ ಎಂಬ ಕಾರ್ಯಕ್ರಮ ಮತ್ತು ಹರಾಜಿನ ಮೂಲಕ £೧.೩M ಸಂಗ್ರಹಿಸಿಕೊಟ್ಟನು. ಮರುವರ್ಷ ಮೇ ೧೫ರಂದು ಹೋಪ್ಸ್ ಫೌಂಡೇಷನ್ ನ ಕಾರ್ಯಕ್ರಮಕ್ಕೆ ಬಂದ ಆಡಮ್ಸ್ (ವಿನ್ಯಾಸಕಾರ್ತಿ ಬೆಲ್ಲಾ ಫ್ರೂಡ್ ಅತಿಥೇಯಳಾಗಿದ್ದದ್ದು) ಪ್ಯಾಲೆಸ್ಟೇನಿಯನ್ ನಿರಾಶ್ರಿತ ಮಕ್ಕಳ ಸಹಾಯಾರ್ಥವಾಗಿ ಹರಿದು ಬಂದ £೨೫೦,೦೦೦ರ ಮೊತ್ತದಲ್ಲಿ ಭಾಗಶಃ ಸಂಗ್ರಹವಾಗಲು ಸಹಾಯ ಮಾಡಿದನು. ಅದರ ನಂತರದ ವರ್ಷದ ಜೂನ್ ನಲ್ಲಿ ಲಂಡನ್ನಿನ ಮೂರು ಬೇರೆ ಬೇರೆ ಕಡೆ ನಡೆದ ಸಹಾಯಾರ್ಥ ಸಂಗೀತಸಭೆಗಳಲ್ಲಿ ಸಾರ್ವಜನಿಕರು ತನ್ನೊಡನೆ ಹಾಡಲು ಇಚ್ಛಿಸಿದಲ್ಲಿ ಹರಾಜಿನ ಮೂಲಕ ಹಣ ನೀಡಿ, ಹೆಚ್ಚು ಹಣ ನೀಡುವವರು ತನ್ನೊಡನೆ ವೇದಿಕೆಯನ್ನು ಹಂಚಿಕೊಳ್ಳಬಹುದು ಎಂದನು. ಹೀಗೆ ಸಂಗ್ರಹವಾದ £೫೦,೦೦೦ಕ್ಕೂ ಹೆಚ್ಚಿನ ಮೊತ್ತವನ್ನು NSPCC, ಚಿಲ್ಡ್ರನ್ ಇನ್ ನೀಡ್ ಮತ್ತು ಯೂನಿವರ್ಸಿಟಿ ಕಾಲೇಜ್ ಹಾಸ್ಪಿಟಲ್ ಗಳಿಗೆ ನೀಡಲಾಯಿತು. ಫೆಬ್ರವರಿ ೨೮, ೨೦೦೮ರಂದು ಅವನು ಕೆನಡಾದ ಟೊರೊಂಟೋದಲ್ಲಿನ ಏರ್ ಕೆನಡಾ ಸೆಂಟರ್ ನಲ್ಲಿ ಒನ್ ನೈಟ್ ಲೈವ್ ಕಾರ್ಯಕ್ರಮದಲ್ಲಿ ಜೋಷ್ ಗ್ರೋಬನ್, ಸಾರಾ ಮೆಕ್ಲಾಕ್ಲಾನ್, ಜಾನ್ ಆರ್ಡೆನ್, ಮತ್ತು ರಿಯಾನ್ಡಾನ್ ರೊಡನೆ ಸೇರಿ ಸನ್ನಿಬ್ರೂಕ್ ಹಾಸ್ಪಿಟಲ್ ನ ವುಮೆನ್ ಎಂಡ್ ಬೇಬೀಸ್ ಪ್ರೋಗ್ರಾಮ್ ನಲ್ಲಿ ಆ ರೋಗಿಗಳ ಸಹಾಯಾರ್ಥವಾಗಿ ಭಾಗವಹಿಸಿದನು.
ಜಾರ್ಜಿಯಾದಲ್ಲಿ ಶಾಂತಿಯನ್ನು ಪ್ರತಿಪಾದಿಸಲು ಆಡಮ್ಸ್ ಟಿಬಿಲಿಸಿಯಲ್ಲಿ ಸೆಪ್ಟೆಂಬರ್ ೨೩, ೨೦೦೮ರಂದು ಒಂದು ವಿಶೇಷ ಹೊರಾಂಗಣ ಸಂಗೀತ ಸಭೆ ನಡೆಸಿಕೊಟ್ಟನು.
ಹೊಸ ಜನಪ್ರಿಯವಾದ ಬಿಗ್ ಗ್ರೀನ್ ಟ್ರ್ಯಾಕ್ಟರ್ ನ ಜೇಸನ್ ಆಲ್ಡಿಯನ್ ಒಂದಿಗೆ CMTಯವರ ಕ್ರಾಸ್ ರೋಡ್ಸ್ ನಲ್ಲಿ ಕಾಣಿಸಿಕೊಳ್ಳಬೇಕಾದುದಿದೆ.
ಛಾಯಾಚಿತ್ರಗ್ರಾಹಕನಾಗಿ
ಆಡಮ್ಸ್ ನ ಚಿತ್ರಗಳು ಬ್ರಿಟಿಷ್ ವೋಗ್, ಲುಓಮೋ ವೋಗ್, ವ್ಯಾನಿಟಿ ಫೇಯ್ರ್, ಹಾರ್ಪರ್ಸ್ ಬಝಾರ್, ಈಸ್ಕ್ವೈರ್, ಇಂಟರ್ ವ್ಯೂ ಪತ್ರಿಕಗಳಲ್ಲಿ ಮತ್ತು i-D ಹಾಗೂ ಇತರ ಕಡೆಗಳಲ್ಲಿ ಪ್ರಕಟಗೊಂಡಿವೆ. ಅವನ ಇತರ ಛಾಯಾಗ್ರಾಹಕ ಪ್ರಯತ್ನಗಳಲ್ಲಿ ಜರ್ಮನಿಯ ಬರ್ಲಿನ್ ನಿಂದ ಪ್ರಕಾಶಗೊಳ್ಳುವ ಫ್ಯಾಷನ್ ಮತ್ತು ಕಲೆಗೆ ಸೀಮಿತವಾದ ಝೂ ಮ್ಯಾಗಝೈನ್ ಪ್ರಕಾಶನವೂ ಒಂದು. ಜೂನ್ ೧, ೨೯೯೫ರಂದು ಅವನು ತನ್ನ ಚಿತ್ರಗಳ ಮೊಟ್ಟಮೊದಲ ಹೊತ್ತಿಗೆಯನ್ನು ಯುನೈಟೆಡ್ ಸ್ಟೇಟ್ಸ್ ನ ಕ್ಯಾಲ್ವಿನ್ ಕ್ಲೀನ್ ನೊಡಗೂಡಿ ಅಮೆರಿಕನ್ ವಿಮೆನ್ ಎಂಬ ಹೆಸರಿನಲ್ಲಿ  ಹೊರತಂದು, ಅದರಿಂದ ಬಂದ ಹಣವನ್ನು ಸ್ತನ ಕ್ಯಾನ್ಸರ್ ಸಂಶೋಧನಾ ಯೋಜನೆಗೆಂದು ನ್ಯೂ ಯಾರ್ಕ್ ಸಿಟಿಯಲ್ಲಿನ ಮೆಮೋರಿಯಲ್ ಸ್ಲೋವನ್-ಕೆಟ್ಟೆರಿಂಗ್ ಕ್ಯಾನ್ಸರ್ ಸೆಂಟರ್ ಗೆ ನೀಡಿದನು. ಅದೇ ರೀತಿಯ ಇನ್ನೊಂದು ಛಾಯಾಚಿತ್ರಗಳ ಪುಸ್ತಕವಾದ ಮೇಡ್ ಇನ್ ಕೆನಡಾ ಪುಸ್ತಕವನ್ನು ಡಿಸೆಂಬರ್ ೧೯೯೯ರಂದು ಬಿಡುಗಡೆ ಮಾಡಿ, ನಂತರ ೨೦೦೦ದಲ್ಲಿ ಹ್ಯಾವನ್ ಎಂಬ ಪುಸ್ತಕವನ್ನು ಹೊರತಂದನು. ಇವನ ಎಲ್ಲಾ ಪುಸ್ತಕಗಳೂ ತನ್ನ ಸ್ನೇಹಿತೆಯಾದ,ಸ್ತನ ಕ್ಯಾನ್ಸರ್ ನಿಂದ ಮೃತಳಾದ, ಡೋನಾಗೆ ಅರ್ಪಿತವಾಗಿವೆ.
ಛಾಯಾಗ್ರಾಹಕನಾಗಿ ಆಡಮ್ಸ್ ತನ್ನ ಹಲವಾರು ಗಾಯಕ ಸ್ನೇಹಿತರೊಡನೆ ತೊಡಗಿಕೊಂಡಿದ್ದು ಅವರಲ್ಲಿ ಮಿಕ್ ಜ್ಯಾಗರ್, ರಾಡ್ ಸ್ಟುವರ್ಟ್, ರಾಬರ್ಟ್ ಪ್ಲ್ಯಾಂಟ್, ಜಾಸ್ ಸ್ಟೋನ್, ಪ್ಲೇಸಿಡೋ ಡೊಮಿಂಗೋ, ಸೆಲೀನ್ ಡಿಯಾನ್, ಬಿಲ್ಲಿ ಐಡಲ್, ಮಾಬಿ, ಏಮೀ ವೈನ್ ಹೌಸ್, t.A.T.u., ಆನೀ ಲೆನಾಕ್ಸ್,ಪೀಟರ್ ಗೇಬ್ರಿಯಲ್, ಲೆನ್ನೀ ಕ್ರಾವಿಟ್ಝ್ ಮತ್ತು ಮಾರಿಸ್ಸೇ ಹೆಸರಿಸಬಲ್ಲ ಕೆಲವು ಪ್ರಮುಖರು. ನವೆಂಬರ್ ೨೭, ೨೦೦೦ದಂದು ಬ್ರಿಯಾನ್ ವೇದಿಕೆಯ ಮೇಲೆ The Whoನೊಡನೆ ರಾಯಲ್ ಆಲ್ಬರ್ಟ್ ಹಾಲ್ ನಲ್ಲಿ ಕಾರ್ಯಕ್ರಮವಿತ್ತನು. ಆ ಕಚೇರಿಯ DVD ಕೊಡಮಾಡಲ್ಪಟ್ಟಿತು. ಬ್ರಿಯಾನ್ ಆ ತಂಡದವರ ಛಾಯಾಚಿತ್ರಗಳನ್ನು ತೆಗೆದನು ಮತ್ತು ಅವು ಅ DVDಯ ಕಿರುಹೊತ್ತಿಗೆಯಲ್ಲಿ ಅಚ್ಚಾಗಿವೆ.
೨೦೦೨ರಲ್ಲಿ ಇತರೆ ಕಾಮನ್ ವೆಲ್ತ್ ನ ಛಾಯಾಗ್ರಾಹಕರೊಡನೆ ಕ್ವೀನ್ ಎಲಿಜೆಬತ್ ನ ರಜತ ಮಹೋತ್ಸವದಂದು ರಾಣಿಯ ಫೋಟೋ ತೆಗೆಯಲು ಕರೆಯಲಾಯಿತು;ಆ ಅವಧಿಯಲ್ಲಿ ತೆಗೆಯಲ್ಪಟ್ಟ ಒಂದು ಚಿತ್ರವನ್ನು ಕೆನಡಿಯನ್ ಅಂಚೆ ಚೀಟಿಯಾಗಿ ೨೦೦೪ರಲ್ಲಿ ಮತ್ತು ಮತ್ತೆ ೨೦೦೫ರಲ್ಲಿ ಉಪಯೋಗಿಸಲಾಯಿತು.(ನೋಡಿ ಕ್ವೀನ್ ಎಲಿಜೆಬತ್ II ಡೆಫೆನಿಟಿವ್ ಸ್ಟ್ಯಾಂಪ್, (ಕೆನಡಾ)), ರಾಣಿ ಎಲಿಜೆಬತ್ II ಮತ್ತು ರಾಜಕುಮಾರ ಫಿಲಿಪ್ಸ್ ರ ಭಾವಚಿತ್ರವೊಂದು ಈಗ ಲಂಡನ್ ನ ನ್ಯಾಷನಲ್ ಪೋರ್ಟ್ ರೈಟ್ ಗ್ಯಾಲರಿಯಲ್ಲಿ ಇದೆ.
ಬ್ರಿಯಾನ್ ಆಡಮ್ಸ್ ಹಿಯರ್ ದ ವರ್ಲ್ಡ್ ಇನಿಷಿಯೇಟಿವ್ ಅನ್ನು ಒಬ್ಬ ಛಾಯಾಗ್ರಾಹಕನಾಗಿ ಬೆಂಬಲಿಸುತ್ತಾ ಅದರ ಧ್ಯೇಯಗಳಾದ ಆಲಿಸುವಿಕೆ ಮತ್ತು ಶ್ರವಣಶಕ್ತಿಯ ನಾಶದ ಬಗ್ಗೆ ಜಗದಾದ್ಯಂತ ತಿಳುವಳಿಕೆ ನೀಡುವಲ್ಲಿ ಸಹಾಯ ಹಸ್ತ ನೀಡುತ್ತಿದ್ದಾನೆ. ಅವರ ಪತ್ರಿಕೆಗಳ ಮುಖಪುಟಕ್ಕಾಗಿ ಛಾಯಾಚಿತ್ರಗಳನ್ನು ಒದಗಿಸುತ್ತಾ, ಆ ತ್ರೈಮಾಸಿಕ ಸಂಸ್ಕೃತಿ ಮತ್ತು ಜೀವನಶೈಲಿಯ, ಶ್ರವಣಶಕ್ತಿಗೆ ಅರ್ಪಿತವಾದ ಪ್ರಕಾಶನದೊಡನೆ ತನ್ನ ಕೈ ಜೋಡಿಸಿದ್ದಾನೆ.
ಛಾಯಾಚಿತ್ರ ಪ್ರದರ್ಶನಗಳು ಈ ಕೆಳಕಂಡವನ್ನು ಒಳಗೊಂಡಿದೆ:
ಪ್ರಶಸ್ತಿಗಳು
ಜುನೋಸ್ ಮತ್ತು ಗ್ರ್ಯಾಮೀಸ್ ಹಾಗೂ ಇತರ ಗಾಯನ ಪ್ರಶಸ್ತಿಗಳಲ್ಲದೆ, ಆಡಮ್ಸ್ ಬಾಬಿ ಎಂಬ ಚಿತ್ರದಲ್ಲಿ ಅರೆಥಾ ಫ್ರ್ಯಾಂಕ್ಲಿನ್ ಮತ್ತು ಮೇರಿ ಜೆ. ಬ್ಲೈಜ್ ಹಾಡಿದ, ತಾನು ರಚಿಸಿದ ಹಾಡಿಗಾಗಿ ಐದನೆಯ ಗೋಲ್ಡನ್ ಗ್ಲೋಬ್ ಪ್ರಶಸ್ತಿಗೆ ನಾಮನಿರ್ದೇಶಿತನಾಗಿದ್ದನು, ಮತ್ತು ಚಲನಚಿತ್ರಗಳಿಗೆ ಗೀತೆ ರಚಿಸಿದ್ದಕ್ಕಾಗಿ ಮೂರು ಬಾರಿ ಅಕಾಡೆಮಿ ಪ್ರಶಸ್ತಿಗೆ ಇವನ ಹೆಸರು ಸೂಚಿತವಾಗಿತ್ತು.
ಮೊಕದ್ದಮೆ ಹಂಚಿಕೊಂಡ ಕಡತ
ಯುನೈಟೆಡ್ ಸ್ಟೇಟ್ಸ್ ನ ಮೇಜರ್ ರೆಕಾರ್ಡ್ ಲೇಬಲ್ಸ್ ರವರು ಜ್ಯೂರಿಯ ಮುಂದೆ ಪ್ರಸ್ತುತ ಪಡಿಸಿದ ಕಾಪಿರೈಟ್ ಉಲ್ಲಂಘನೆಯ ಮೊಕದ್ದಮೆಯು ಆಡಮ್ಸ್ ನ ಮೊದಲ ಕಡತ-ಹಂಚಿಕೊಂಡಂತಹ ೨೪ ಹಾಡುಗಳ ಪೈಕಿ ಸಂಬಡಿ ಎಂಬ ಹಾಡಿಗೆ ಸಂಬಂಧಿತವಾದುದಾಗಿತ್ತು.
ಹೊರಗಿನ ಕೊಂಡಿಗಳು
ವರ್ಗ:ಕೆನಡಾದ ಗಾಯಕರು ವರ್ಗ:೧೯೫೯ ಜನನ ವರ್ಗ:A&M ರೆಕಾರ್ಡ್ಸ್ ನ ಕಲಾವಿದರು ವರ್ಗ:ಬ್ರಿಟಿಷ್ ಕೊಲಂಬಿಯಾದ ಸಂಗೀತಗಾರರು ವರ್ಗ:ಬ್ರಿಯಾನ್ ಆಡಮ್ಸ್ ವರ್ಗ:ಕೆನಡಾದ ಚಟುಲ ವ್ಯಕ್ತಿಗಳು ವರ್ಗ:ಯುನೈಟೆಡ್ ಕಿಂಗ್ ಡಮ್ ನಲ್ಲಿರುವ ವಿದೇಶೀ ಕೆನಡಿಯನ್ನರು ವರ್ಗ:ಕೆನಡಾದ ಮ್ಯೂಸಿಕ್ ಹಾಲ್ ಆಫ್ ಫೇಮ್ ಗೆ ಸೇರಿಸಲ್ಪಟ್ಟವರು ವರ್ಗ:ಕೆನಡಾದ ಛಾಯಾಚಿತ್ರಗ್ರಾಹಕರು ವರ್ಗ:ಕೆನಡಾದ ರಾಕ್ ಗಿಟಾರ್ ವಾದಕರು ವರ್ಗ:ಕೆನಡಾದ ರಾಕ್ ಗಾಯಕರು ವರ್ಗ:ಕೆನಡಾದ ಗಾಯಕ-ಗೀತರಚನಕಾರರು ವರ್ಗ:ಕೆನಡಾದ ಗೀತರಚನಕಾರರು ವರ್ಗ:ಕೆನಡಾದ ವೆಗಾನರು ವರ್ಗ:ಇ೦ಗ್ಲೀಷ್ ಪೀಳಿಗೆಯ ಕೆನಡಿಯನ್ನರು ವರ್ಗ:ಮಾಲ್ಟೀಸ್ ಪೀಳಿಗೆಯ ಕೆನಡಿಯನ್ನರು ವರ್ಗ:ಇಂಗ್ಲಿಷ್ ಕೆನಡಿಯನ್ನರು ವರ್ಗ:ಇಂಗ್ಲಿಷ್ -ಭಾಷೆಯ ಗಾಯಕರು ವರ್ಗ:ಗ್ರ್ಯಾಮಿ ಅವಾರ್ಡ್‌ ವಿಜೇತರು ವರ್ಗ:ಇವಾರ್ ನೋವೆಲೋ ಪ್ರಶಸ್ತಿ ವಿಜೇತರು ವರ್ಗ:ಜೂನೋ ಪ್ರಶಸ್ತಿ ವಿಜೇತರು ವರ್ಗ:ಈಗಿರುವ ಜನರು ವರ್ಗ:ಆರ್ಡರ್ ಆಫ್ ದ ಬ್ರಿಟಿಷ್ ಕೊಲಂಬಿಯಾದ ಸದಸ್ಯರು. ವರ್ಗ:MTV ಯುರೋಪ್ ಸಂಗೀತ ಪ್ರಶಸ್ತಿ ವಿಜೇತರರು. ವರ್ಗ:ಆರ್ಡರ್ ಆಫ್ ಕೆನಡಾದ ಅಧಿಕಾರಿಗಳು ವರ್ಗ:ಕಿಂಗ್ ಸ್ಟನ್, ಆಂಟಾರಿಯೋದ ಜನಗಳು ವರ್ಗ:ಉತ್ತರ ವ್ಯಾಂಕೋವರ್ ನ ಜನಗಳು ವರ್ಗ:ಮಾಲ್ಟೀಸ್-ಬ್ರಿಟಿಷ್ ಪೀಳಿಗೆಯ ಜನಗಳು ವರ್ಗ:ವ್ಯಕ್ತಿಚಿತ್ರ ಛಾಯಾಚಿತ್ರಗ್ರಾಹಕರು ವರ್ಗ:ಸೋನಿ/ATV ಸಂಗೀತ ಪ್ರಕಾಶನದ ಕಲಾವಿದರು ವರ್ಗ:ವಿಶ್ವದಾಖಲೆ ಮಾಡಿರುವವರು ವರ್ಗ:ಪಾಶ್ಚಾತ್ಯ ಸಂಗೀತಗಾರರು
ರಘುಸುತ
ರಘುಸುತ ಇವರು ಕನ್ನಡದ ಜನಪ್ರಿಯ ಸಾಹಿತಿಗಳು. ಇವರ ಪತ್ನಿ ಕೆ.ಪದ್ಮಜಾ ಸಹ ಖ್ಯಾತ ಲೇಖಕಿಯಾಗಿದ್ದಾರೆ.
ರಘುಸುತ ಇವರ ಕೆಲವು ಕಾದಂಬರಿಗಳು:
ವರ್ಗ:ಕನ್ನಡ ಸಾಹಿತ್ಯ ರಘುಸುತ
ಜನಸಂಖ್ಯೆಗನುಗುಣವಾಗಿ ನಗರಗಳ ಪಟ್ಟಿ
ಉಲ್ಲೇಖಗಳು
ವರ್ಗ:ಜನಸಂಖ್ಯಾ ವಿಜ್ಞಾನದನುಗುಣವಾಗಿ ನಗರಗಳ ಪಟ್ಟಿ ವರ್ಗ:ನಗರಗಳು
ಕಾಲುವೆ
thumb|ಆಯರ್ಲಂಡ್‌ನ ರಾಯಲ್ ಕೆನಾಲ್
ಕಾಲುವೆಯು ಒಂದು ಮಾನವ ನಿರ್ಮಿತ ಅಥವಾ ಕೃತಕ ಜಲಮಾರ್ಗ ಮತ್ತು ಇದರ ಉದ್ದೇಶ ನೀರಿನ ಸಾಗಣೆ, ಅಥವಾ ಜಲ ಸಾಗಣೆ ವಾಹನಗಳಿಗೆ ಮಾರ್ಗ ಒದಗಿಸುವುದು. ಬಹುತೇಕ ಸಂದರ್ಭಗಳಲ್ಲಿ, ವ್ಯವಸ್ಥೆಗೊಳಿಸಲಾದ ಕಾಮಗಾರಿಗಳು ಕಡಿಮೆ ವೇಗದ ಹರಿವಿನ ಜಲಾಶಯಗಳನ್ನು ಸೃಷ್ಟಿಸುವ ಕಟ್ಟೆಗಳು ಮತ್ತು ಜಲಬಂಧಗಳ ಸರಣಿಯನ್ನು ಹೊಂದಿರುತ್ತವೆ. ಕಾಲುವೆಯು ನದಿಗೆ ಸಮಾಂತರದಲ್ಲಿದ್ದಾಗ ಮತ್ತು ತನ್ನ ನೀರಿನ ಸ್ವಲ್ಪ ಭಾಗವನ್ನು ಮತ್ತು ಜಲಾನಯನ ಪ್ರದೇಶವನ್ನು ಹಂಚಿಕೊಂಡಾಗ ಅದನ್ನು ನ್ಯಾವಿಗೇಶನ್ ಎಂದು ಕೂಡ ಕರೆಯಲಾಗುತ್ತದೆ. ಇದು ತನ್ನ ಕಣಿವೆಯಲ್ಲಿ ಇದ್ದುಕೊಂಡೇ ನಿಶ್ಚಲ ಜಲದ ವಿಸ್ತಾರವನ್ನು ಹೆಚ್ಚಿಸಲು ಮತ್ತು ಉದ್ದವಾಗಿಸಲು ಕಟ್ಟೆಗಳು ಮತ್ತು ಜಲಬಂಧಗಳ ನಿರ್ಮಾಣದ ಮೂಲಕ ತನ್ನ ಸಂಪನ್ಮೂಲಗಳನ್ನು ಲಾಭಕರವಾಗಿ ಬಳಸಿಕೊಳ್ಳುತ್ತದೆ.
ಇದಕ್ಕೆ ವ್ಯತಿರಿಕ್ತವಾಗಿ, ಕಾಲುವೆಯು ಬದುವಿನ ಮೇಲಿನ ಜಲವಿಭಾಜಕ ರೇಖೆಯನ್ನು ಕತ್ತರಿಸಿ ಅಡ್ಡಲಾಗಿ ಸಾಗುತ್ತದೆ, ಮತ್ತು ಇದಕ್ಕೆ ಸಾಮಾನ್ಯವಾಗಿ ಅತ್ಯುನ್ನತ ಎತ್ತರದ ಮೇಲೆ ಬಾಹ್ಯ ಜಲಮೂಲ ಬೇಕಾಗುತ್ತದೆ. ಅನೇಕ ಕಾಲುವೆಗಳನ್ನು ಕಣಿವೆಗಳು ಮತ್ತು ಬಹಳ ಕೆಳಗೆ ಹರಿಯುವ ಇತರ ಜಲಮಾರ್ಗಗಳಿಗಿಂತ ಮೇಲಿರುವ ಎತ್ತರದ ಸ್ಥಳಗಳಲ್ಲಿ ನಿರ್ಮಿಸಲಾಗಿದೆ. ಎತ್ತರದ ಮಟ್ಟದಲ್ಲಿ ನೀರಿನ ಮೂಲಗಳನ್ನು ಹೊಂದಿರುವ ಕಾಲುವೆಗಳು ನೀರನ ಅಗತ್ಯವಿರುವ ನಗರದಂತಹ ಗಮ್ಯಸ್ಥಾನಕ್ಕೆ ನೀರನ್ನು ಪೂರೈಕೆ ಮಾಡಬಹುದು. ರೋಮನ್ ಸಾಮ್ರಾಜ್ಯದ ಮೇಲ್ಗಾಲುವೆಗಳು ಅಂತಹ ನೀರು ಪೂರೈಕೆಯ ಕಾಲುವೆಗಳಾಗಿದ್ದವು.
ಸಾಗಣೆಯನ್ನು ಸುಧಾರಿಸಲು ಕಾಲುವೆಗಳು ವ್ಯವಸ್ಥೆಗೊಳಿಸುವ ರಚನೆಗಳನ್ನು ಬಳಸುತ್ತವೆ. ಅವುಗಳೆಂದರೆ: ನದಿಯ ನೀರಿನ ಮಟ್ಟಗಳನ್ನು ಬಳಸಬಲ್ಲ ಎತ್ತರಕ್ಕೆ ಏರಿಸಲು ಅಡ್ಡಕಟ್ಟೆಗಳು ಮತ್ತು ಕಟ್ಟೆಗಳು; ರ‍್ಯಾಪಿಡ್‍ಗಳು ಅಥವಾ ಜಲಪಾತಗಳ ಹರಹಿನ ಸುತ್ತ ಹೆಚ್ಚು ಉದ್ದ ಮತ್ತು ಹೆಚ್ಚು ಸೌಮ್ಯ ಜಲಮಾರ್ಗವನ್ನು ಸೃಷ್ಟಿಸಲು ಸುತ್ತು ಬಳಸುವ ಇಳಿಜಾರುಗಳು; ಹಡಗುಗಳು ಮತ್ತು ಹರಿಗೋಲುಗಳು ಏರಲು/ಇಳಿಯಲು ಅವಕಾಶ ನೀಡುವ ಜಲಬಂಧಗಳು. ಅವು ಜಲವಿಭಾಜಕ ರೇಖೆಗಳಿಗೆ ಅಡ್ಡಲಾಗಿ ಸಾಗುವುದರಿಂದ, ಕಾಲುವೆಗಳನ್ನು ನಿರ್ಮಿಸುವುದು ಹೆಚ್ಚು ಕಷ್ಟ ಮತ್ತು ಅವುಗಳಿಗೆ ಹಲವುವೇಳೆ ಹೆಚ್ಚಿನ ಸುಧಾರಣೆಗಳು ಬೇಕಾಗುತ್ತದೆ, ಉದಾಹರಣೆಗೆ ನೀರನ್ನು ಇತರ ಹೊಳೆಗಳು ಮತ್ತು ರಸ್ತೆಗಳ ಮೇಲೆ ಸಾಗಿಸಲು ವಾಯಡಕ್ಟ್‌ಗಳು ಮತ್ತು ಮೇಲ್ಗಾಲುವೆಗಳು, ಮತ್ತು ಕಾಲುವೆಯಲ್ಲಿ ನೀರನ್ನು ಹಿಡಿದಿಡುವ ವಿಧಾನಗಳು. ಕಾಲುವೆಗಳಲ್ಲಿ ಎರಡು ವಿಶಾಲ ಬಗೆಗಳಿವೆ: ಜಲಮಾರ್ಗಗಳು ಮತ್ತು ಮೇಲ್ಗಾಲುವೆಗಳು. ಜನರು ಮತ್ತು ಸರಕುಗಳನ್ನು ಹೊರಬಹುದಾದ ನೌಕೆಗಳನ್ನು ಸಾಗಿಸಲು ಜಲಮಾರ್ಗಗಳನ್ನು ಬಳಸಲಾಗುತ್ತದೆ. ಮೇಲ್ಗಾಲುವೆಗಳು ಕುಡಿಯಲು, ಕೃಷಿ ನೀರಾವರಿ, ಜಲವಿದ್ಯುತ್ ಘಟಕಗಳಿಗೆ ನೀರು ಪೂರೈಸುತ್ತವೆ.
ವರ್ಗ:ಜಲಸಮೂಹಗಳು
ಕಂಕಣ ಗ್ರಹಣ
ಕಂಕಣಗ್ರಹಣ : ಸೂರ್ಯಗ್ರಹಣದಲ್ಲಿ ಚಂದ್ರಬಿಂಬ ಸೂರ್ಯಬಿಂಬದ ಅಂಚನ್ನು ಮಾತ್ರ ತೆರಪು ಬಿಟ್ಟು ಉಳಿದ ಮಧ್ಯ ಭಾಗವನ್ನು ನಮ್ಮ ದೃಷ್ಟಿಯಿಂದ ಮರೆಮಾಡುವ ಒಂದು ವಿಶೇಷ ಪರಿಸ್ಥಿತಿ (ಆನ್ನುಲರ್ ಎಕ್ಲಿಪ್ಸ್‌), '' ಸೂರ್ಯಗ್ರಹಣದ ವೇಳೆ ಚಂದ್ರನ ಕಪ್ಪು ಬಿಂಬವನ್ನು ಆವರಿಸಿದ ಸೂರ್ಯಬಿಂಬವು ಬಳೆಯಂತೆ ಪ್ರಜ್ವಲಿಸುತ್ತದೆ. ಸೂರ್ಯಬಿಂಬದ ಹೊಳೆವ ಭಾಗ ಒಂದು ಬಳೆಯಂತೆ ಕಾಣುವುದರಿಂದ ಈ ಹೆಸರು ಬಂದಿದೆ. ಚಂದ್ರ ಗ್ರಹಣದಲ್ಲಿ ಕಂಕಣಗ್ರಹಣ ಸಂಭವಿಸುವುದಿಲ್ಲ.
ಸೂರ್ಯಚಂದ್ರರ ಗಾತ್ರದಲ್ಲಿನ ತೀವ್ರವ್ಯತ್ಯಾಸ ಸೂರ್ಯ-ಭೂಮಿ ದೂರದ ಅಗಾಧತೆ ಹಾಗೂ ಚಂದ್ರ-ಭೂಮಿ ಸಾಮೀಪ್ಯ ಈ ಕಾರಣಗಳಿಂದ ಅಪುರ್ವವಾಗಿ ಭೂಮಿಯ ಮೇಲಣ ಕೆಲವು ಪ್ರದೇಶಗಳಲ್ಲಿ ಕಂಕಣ ಗ್ರಹಣ ಕೇವಲ ಕೆಲವು ನಿಮಿಷಗಳ ಕಾಲ ಕಾಣಿಸಿಕೊಳ್ಳುವುದುಂಟು. ಯಾವುದೇ ಪ್ರದೇಶದಲ್ಲಿ ಸೂರ್ಯಗ್ರಹಣ ದರ್ಶನವೇ ಒಂದು ಅಪೂರ್ವ ಘಟನೆ. ಅದರಲ್ಲೂ ಕಂಕಣಗ್ರಹಣ ತೀರ ವಿರಳ.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಖಗೋಳಶಾಸ್ತ್ರ
ಬ್ಲ್ಯಾಕ್ ಸಬ್ಬತ್‌
ಬ್ಲ್ಯಾಕ್ ಸಬ್ಬತ್‌ ಒಂದು ಇಂಗ್ಲಿಷ್‌ ರಾಕ್‌ ವಾದ್ಯ-ಮೇಳ. ಇದು ಬರ್ಮಿಂಗ್‌ಹ್ಯಾಮ್‌‌ನಲ್ಲಿ 1968ರಲ್ಲಿ ಟೋನಿ ಐಯೋಮಿ (ಗಿಟಾರ್‌), ಓಜ್ಜೀ ಆಸ್ಬಾರ್ನ್‌ (ಪ್ರಮುಖ ಗಾಯಕ), ಟೆರ್ರಿ "ಗೀಜರ್" ಬಟ್ಲರ್‌ (ಮಂದ್ರವಾದ್ಯ) ಮತ್ತು ಬಿಲ್ ವಾರ್ಡ್‌ (ಡ್ರಮ್‌ ಮತ್ತು ತಾಳವಾದ್ಯ) ಮೊದಲಾದವರಿಂದ ರೂಪುಗೊಂಡಿತು. ವಾದ್ಯ-ಮೇಳವು ಒಟ್ಟು ಇಪ್ಪತ್ತೆರಡು ಮಾಜಿ ಸದಸ್ಯರೊಂದಿಗೆ ಇದುವರೆಗೆ ಹಲವಾರು ತಂಡದ ಬದಲಾವಣೆಗಳನ್ನು ಕಂಡಿದೆ. ಆರಂಭದಲ್ಲಿ ಭಾರೀ ಬ್ಲೂಸ್-ರಾಕ್‌ ವಾದ್ಯ-ಮೇಳವಾಗಿ ಅರ್ಥ್ ಎಂಬ ಹೆಸರಿನಲ್ಲಿ ರಚನೆಯಾಯಿತು ಹಾಗೂ ನಿಗೂಢ ಮತ್ತು ಭಯಾನಕತೆಯನ್ನು ಪ್ರೇರೇಪಿಸುವ ಗೀತೆರಚನೆಗಳನ್ನು ಗಿಟಾರ್‌ನ ಶ್ರುತಿಯೊಂದಿಗೆ ಸಂಯೋಜಿಸಲು ಆರಂಭಿಸಿತು. ನಂತರ 1970ರ ಸಂದರ್ಭದಲ್ಲಿ 'ಬ್ಲ್ಯಾಕ್ ಸಬ್ಬತ್‌' ಎಂದು ಹೆಸರು ಬದಲಾಯಿಸಿಕೊಂಡು ಅನೇಕ ಪ್ಲಾಟಿನಂ ಶ್ರೇಷ್ಠತೆಯ ಧ್ವನಿಮುದ್ರಣಗಳನ್ನು ನೀಡಿತು. ನಿಗೂಢತೆ ಮತ್ತು ಭಯಾನಕ ಅಂಶಗಳ ಸಂಯೋಜನೆಯ ಕಥಾವಸ್ತುಗಳಲ್ಲದೇ ಬ್ಲ್ಯಾಕ್ ಸಬ್ಬತ್‌ ಮಾದಕ ವಸ್ತುಗಳು ಮತ್ತು ಯುದ್ಧದಂತಹ ಸಾಮಾಜಿಕ ಮತ್ತು ರಾಜಕೀಯ ಸಮಸ್ಯೆಗಳ ಕುರಿತಾಗಿರುವ ಹಾಡುಗಳನ್ನೂ ಸಂಯೋಜಿಸಿತು.
ಮೊದಲ ಮತ್ತು ಹೆಚ್ಚು ಪ್ರಭಾವಶಾಲಿ ಹೆವಿ ಮೆಟಲ್ ಸಾರ್ವಕಾಲಿಕ ವಾದ್ಯ-ಮೇಳವಾದ ಬ್ಲ್ಯಾಕ್ ಸಬ್ಬತ್‌ 1970ರಲ್ಲಿ ಚತುರ್ಭಾಗದ ಪ್ಯಾರನಾಯ್ಡ್‌ ‌ನಂತಹ ಆಲ್ಬಮ್ಅನ್ನು ಬಿಡುಗಡೆಗೊಳಿಸಿ ಶೈಲಿಯನ್ನು ನಿರೂಪಿಸಲು ನೆರವಾಯಿತು. ಅದು MTVಯಿಂದ ಸಾರ್ವಕಾಲಿಕ "ಗ್ರೇಟೆಸ್ಟ್ ಮೆಟಲ್ ಬ್ಯಾಂಡ್‌" ಎಂಬ ಬಿರುದು ಪಡೆಯಿತು ಹಾಗೂ VH1ರ "100 ಗ್ರೇಟೆಸ್ಟ್ ಆರ್ಟಿಸ್ಟ್ಸ್ ಆಫ್ ಹಾರ್ಡ್ ರಾಕ್‌" ಪಟ್ಟಿಯಲ್ಲಿ ಲೆಡ್ ಜೆಪ್ಪೆಲಿನ್‌ನ ನಂತರದ ಎರಡನೆ ಸ್ಥಾನವನ್ನು ಗಳಿಸಿಕೊಂಡಿತು. ಅದು ಅಮೇರಿಕಾ ಸಂಯುಕ್ತ ಸಂಸ್ಥಾನವೊಂದರಲ್ಲೇ 15 ದಶಲಕ್ಷದಷ್ಟು ಧ್ವನಿಮುದ್ರಣಗಳನ್ನು ಮಾರಾಟ ಮಾಡಿತು. ರೋಲಿಂಗ್ ಸ್ಟೋನ್‌ ಈ ವಾದ್ಯ-ಮೇಳಕ್ಕೆ ''70ರ' ಹೆವಿ- ಮೆಟಲ್ ರಾಜರು' ಎಂಬ ಸ್ಥಾನವನ್ನು ನೀಡಿದೆ.
ಗಾಯಕ ಓಜ್ಜೀ ಆಸ್ಬಾರ್ನ್‌ ಕುಡಿತದ ಚಟವು ಅವನನ್ನು 1979ರಲ್ಲಿ ವಾದ್ಯ-ಮೇಳದಿಂದ ಹೊರಹಾಕುವಂತೆ ಮಾಡಿತು. ಅವನ ಬದಲಿಗೆ ಹಿಂದೆ ರೈನ್‌ಬೊ ಹಾಡುಗಾರನಾಗಿದ್ದ ರೋನಿ ಜೇಮ್ಸ್ ಡಿಯೊನನ್ನು ಸೇರಿಸಿಕೊಳ್ಳಲಾಯಿತು. ಡಿಯೊನ ಧ್ವನಿ ಮತ್ತು ಅವನ ಹಾಡುರಚನೆಯ ಸಹಯೋಗಗಳೊಂದಿಗೆ ಕೆಲವು ಆಲ್ಬಮ್‌ಗಳನ್ನು ಮಾಡಿದ ನಂತರ ಬ್ಲ್ಯಾಕ್ ಸಬ್ಬತ್‌ 1980 ಮತ್ತು 1990ರ ದಶಕಗಳಲ್ಲಿ ಅಯನ್ ಗಿಲ್ಲನ್‌, ಗ್ಲೆನ್ ಹಫೆಸ್‌, ರೆ ಗಿಲ್ಲೆನ್‌ ಮತ್ತು ಟೋನಿ ಮಾರ್ಟಿನ್‌ ಸೇರಿದಂತೆ ಆವರ್ತನ ಸಾಲಿನಲ್ಲಿ ಅನೇಕ ಗಾಯಕರನ್ನು ಬಳಸಿಕೊಂಡಿತು. 1992ರಲ್ಲಿ ಐಯೋಮಿ ಮತ್ತು ಬಟ್ಲರ್‌, ಡಿಯೊ ಮತ್ತು ಡ್ರಮ್‌-ವಾದಕ ವಿನ್ನಿ ಅಪ್ಪೀಸ್‌ಯೊಂದಿಗೆ ಡೀಹ್ಯೂಮನೈಸರ್‌‌ ಧ್ವನಿಮುದ್ರಣ ಮಾಡುವುದಕ್ಕಾಗಿ ಪುನಃಸೇರಿಕೊಂಡರು. ಮೂಲ ತಂಡವು 1997ರಲ್ಲಿ ಆಸ್ಬಾರ್ನ್‌ಯೊಂದಿಗೆ ಪುನಃ ಸೇರಿ ಒಂದು ನೇರ ಪ್ರದರ್ಶನದ ಆಲ್ಬಮ್‌ ರಿಯ‌ೂನಿಯನ್‌ ಅನ್ನು ಬಿಡುಗಡೆಗೊಳಿಸಿದರು. 1980ರ ದಶಕದ ಆರಂಭಿಕ/ಮಧ್ಯ ಅವಧಿಯಲ್ಲಿದ್ದ ಐಯೋಮಿ, ಬಟ್ಲರ್‌, ಡಿಯೊ, ಮತ್ತು ಅಪ್ಪೀಸ್‌ ಮೊದಲಾದವರ ಒಕ್ಕೂಟವು 2006ರಲ್ಲಿ ಹೆವೆನ್ & ಹೆಲ್‌ ಶೀರ್ಷಿಕೆಯಡಿಯಲ್ಲಿ ಮತ್ತೆ ಒಗ್ಗೂಡಿದರು.
ರಚನೆ ಮತ್ತು ಆರಂಭಿಕ ದಿನಗಳು (1968–1969)
1968ರಲ್ಲಿ ಹಿಂದಿನ ವಾದ್ಯ-ಮೇಳ ಮೈಥಾಲಜಿಯ ವಿಯೋಜನೆಯ ನಂತರ ಗಿಟಾರ್‌-ವಾದಕ ಟೋನಿ ಐಯೋಮಿ ಮತ್ತು ಡ್ರಮ್‌-ವಾದಕ ಬಿಲ್ ವಾರ್ಡ್‌, ಬರ್ಮಿಂಗ್‌ಹ್ಯಾಮ್‌‌ನ ಆಸ್ಟೋನ್‌‌ನಲ್ಲಿ ಹೆವಿ ಬ್ಲೂಸ್ ವಾದ್ಯ-ಮೇಳವನ್ನು ರೂಪಿಸಲು ಪ್ರಯತ್ನಿಸಿದರು. ಇವರಿಬ್ಬರು ರೇರ್ ಬ್ರೀಡ್‌ ಎಂಬ ವಾದ್ಯ-ವೃಂದದಲ್ಲಿ ಜತೆಗೂಡಿದ್ದ ಮಂದ್ರವಾದ್ಯ-ವಾದಕ ಗೀಜರ್‌ ಬಟ್ಲರ್‌ ಮತ್ತು ಗಾಯಕ ಓಜ್ಜೀ ಆಸ್ಬಾರ್ನ್‌ ಇವರನ್ನು ಸೇರಿಸಿಕೊಂಡರು. ಒಸ್ಬರ್ನ್ ಸ್ಥಳೀಯ ಸಂಗೀತ ಕಛೇರಿಯಲ್ಲಿ "ಓಜಿ ಜಿಗ್‌ ಸ್ವಂತ PA ಆಗಿ ಗಿಗ್‌ಅನ್ನು ಬಯಸುತ್ತಾನೆ" ಎಂದು ಜಾಹಿರಾತನ್ನು ಹಾಕಿಕೊಂಡಿದ್ದನು. ಹೊಸ ತಂಡವು ಆರಂಭದಲ್ಲಿ ದ ಪೋಲ್ಕ ಟಲ್ಕ್ ಬ್ಲೂಸ್‌ ಬ್ಯಾಂಡ್‌ (ಆಸ್ಬಾರ್ನ್‌ ಅವನ ತಾಯಿಯ ಸ್ನಾನದ ಕೋಣೆಯಲ್ಲಿ ಅಗ್ಗದ ಬ್ರ್ಯಾಂಡ್‌ನ ಟಾಲ್ಕಂ ಪುಡಿಯನ್ನು ನೋಡಿದ ನಂತರ) ಎಂಬ ಹೆಸರನ್ನು ಇಟ್ಟುಕೊಂಡಿತು ಹಾಗೂ ಆ ತಂಡದಲ್ಲಿ ಗಿಟಾರ್‌-ವಾದಕ ಜಿಮ್ಮಿ ಫಿಲಿಪ್ಸ್‌ ಮತ್ತು ಸ್ಯಾಕ್ಸೊಫೋನ್-ವಾದಕ ಅಲನ್ "ಅಕರ್" ಕ್ಲಾರ್ಕೆ ಮೊದಲಾದವರು ಇದ್ದರು. ಆ ಹೆಸರನ್ನು ಪೋಲ್ಕ ಟಲ್ಕ್ ಎಂಬುದಾಗಿ ಸಣ್ಣದಾಗಿ ಮಾಡಿಕೊಂಡ ಸ್ವಲ್ಪ ದಿನಗಳ ನಂತರ ವಾದ್ಯ-ಮೇಳವು ತನ್ನ ಹೆಸರನ್ನು ಅರ್ಥ್ ಎಂಬುದಾಗಿ ಬದಲಾಯಿಸಿಕೊಂಡಿತು. ಫಿಲಿಪ್ಸ್ ಮತ್ತು ಕ್ಲಾರ್ಕೆ ಇಲ್ಲದೆಯೇ ನಾಲ್ಕು-ಮಂದಿಯ ತಂಡವಾಗಿ ಮುಂದುವರಿಯಿತು. ಅರ್ಥ್‌ ಹೆಸರಿನಡಿಯಲ್ಲಿ ನಿರ್ವಹಿಸುತ್ತಿದ್ದ ಸಂದರ್ಭದಲ್ಲಿ ವಾದ್ಯ-ವೃಂದವು "ದ ರೆಬೆಲ್‌", "ಸಾಂಗ್ ಫಾರ್ ಜಿಮ್‌" ಮತ್ತು "ವೆನ್ ಐ ಕೇಮ್ ಡೌನ್‌" ಮೊದಲಾದ ನಾರ್ಮನ್ ಹೈನ್ಸ್‌ ಬರೆದ ಅನೇಕ ಡೆಮೊಗಳನ್ನು ಧ್ವನಿಮುದ್ರಣ ಮಾಡಿತು.
ಅರ್ಥ್‌ ಇಂಗ್ಲೆಂಡ್‌, ಡೆನ್ಮಾರ್ಕ್‌ ಮತ್ತು ಜರ್ಮನಿ ಮೊದಲಾದೆಡೆಗಳಲ್ಲಿ ಕ್ಲಬ್ ಪ್ರದರ್ಶನಗಳನ್ನು ನೀಡಿತು; ಅದರ ಪ್ರದರ್ಶನ-ಪಟ್ಟಿಯು ಜಿಮಿ ಹೆಂಡ್ರಿಕ್ಸ್‌, ಬ್ಲೂ ಚೀರ್‌ ಮತ್ತು ಕ್ರೀಮ್‌ ಮಾತ್ರವಲ್ಲದೆ ದೀರ್ಘ ದೀರ್ಘ, ಸುಧಾರಿಕ ಬ್ಲೂ ಜಾಮ್ಸ್‌ನ ದ್ವನಿಮುದ್ರಿತ ಹಾಡುಗಳನ್ನು ಒಳಗೊಂಡಿತ್ತು. ಡಿಸೆಂಬರ್ 1968ರಲ್ಲಿ ಐಯೋಮಿ ಜೆಥ್ರೊ ಟುಲ್‌ ಸೇರುವುದಕ್ಕಾಗಿ ಅರ್ಥ್‌ಅನ್ನು ಹಠತ್ತಾಗಿ ತ್ಯಜಿಸಿದ. ಜೆಥ್ರೊ ಟುಲ್‌ ವಾದ್ಯ-ಮೇಳದೊಂದಿಗಿನ ಕೆಲಸವು ಅಲ್ಪದಿನದದ್ದಾದರೂ ಐಯೋಮಿಯು ಇದರೊಂದಿಗೆ ದ ರೋಲಿಂಗ್ ಸ್ಟೋನ್ಸ್ ರಾಕ್‌ ಆಂಡ್ ರೋಲ್ ಸರ್ಕಸ್ TV ಪ್ರದರ್ಶನದಲ್ಲಿ ಕಾಣಿಸಿಕೊಂಡನು. ಜೆಥ್ರೊ ಟುಲ್‌ನ ನಿರ್ದೇಶನದಿಂದ ತೃಪ್ತಿಗೊಳ್ಳದ ಐಯೋಮಿ 1969ರ ಜನವರಿಯಲ್ಲಿ ಅರ್ಥ್‌ಗೆ ಹಿಂದಿರುಗಿದನು. "ಅದು ಸರಿಯಾಗಿರಲಿಲ್ಲ, ಆದ್ದರಿಂದ ನಾನು ಬಿಟ್ಟುಬಿಟ್ಟೆ" ಎಂದು ಐಯೋಮಿ ಹೇಳಿಕೊಂಡನು. "ಮೊದಲು ನಾನು ಟುಲ್ ಮಹತ್ತರವೆಂದು ತಿಳಿದಿದ್ದೆ. ಆದರೆ ಅಯನ್ ಆಂಡರ್ಸನ್‌ನ ಮಾರ್ಗದರ್ಶನದಲ್ಲಿದ್ದ ವಾದ್ಯ-ಮೇಳದಲ್ಲಿ ನಾನು ನಾಯಕತ್ವವನ್ನು ಹೊಂದಲು ಹೆಚ್ಚು ಪ್ರಯತ್ನಿಸಲಿಲ್ಲ. ಟುಲ್‌ನಿಂದ ನಾನು ಹಿಂದಿರುಗಿದಾಗ ನಾನು ಸಂಪೂರ್ಣ ಹೊಸ ಮನೋಭಾವದಿಂದ ವಾಪಸು ಬಂದೆ. ಪ್ರಗತಿ ಹೊಂದುವುದಕ್ಕಾಗಿ ಕೆಲಸ ಮಾಡಬೇಕು ಎಂದು ನನಗೆ ಕಲಿಸಿಕೊಟ್ಟಿತು. "
ಇಂಗ್ಲೆಂಡ್‌ನಲ್ಲಿ 1969ರಲ್ಲಿ ಪ್ರದರ್ಶನ ನೀಡುತ್ತಿದ್ದ ಸಂದರ್ಭದಲ್ಲಿ ವಾದ್ಯ-ಮೇಳ ತಂಡವು, ತಮ್ಮ ತಂಡವನ್ನು ಅರ್ಥ್ ಎಂಬ ಹೆಸರಿನ ಮತ್ತೊಂದು ಇಂಗ್ಲಿಷ್‌ ತಂಡವೆಂದು ತಪ್ಪಾಗಿ ಭಾವಿಸಿದ್ದನ್ನು ಗ್ರಹಿಸಿ ಮೇಳದ ಹೆಸರನ್ನು ಮತ್ತೊಮ್ಮೆ ಬದಲಾಯಿಸಲು ನಿರ್ಧರಿಸಿದರು. ವಾದ್ಯ-ಮೇಳದ ಪೂರ್ವಾಭ್ಯಾಸದ ಕೊಠಡಿಯ ಬೀದಿಯಲ್ಲಿದ್ದ ಚಲನಚಿತ್ರಮಂದಿರವೊಂದರಲ್ಲಿ 1963 ಬೋರಿಸ್ ಕಾರ್ಲೋಫ್‌ ಭಯಾನಕ ಚಿತ್ರ ಬ್ಲ್ಯಾಕ್ ಸಬ್ಬತ್‌ ಪ್ರದರ್ಶನಗೊಳ್ಳುತ್ತಿತ್ತು. ಚಿತ್ರವನ್ನು ವೀಕ್ಷಿಸಲು ಸೇರುತ್ತಿದ್ದ ಜನರ ಸಮ‌ೂಹವನ್ನು ನೋಡಿದ ಬಟ್ಲರ್‌ ಹೀಗೆಂದು ಹೇಳಿದನು - "ಭೀತಿಕಾರಕ ಚಲನಚಿತ್ರಗಳನ್ನು ನೋಡಲು ಜನರು ಇಷ್ಟೆಲ್ಲ ಹಣವನ್ನು ಖರ್ಚುಮಾಡುವುದು ತುಂಬಾ ಆಶ್ಚರ್ಯಕರವಾಗಿದೆ". ಆನಂತರ ಆಸ್ಬಾರ್ನ್‌ಯು "ಬ್ಲ್ಯಾಕ್ ಸಬ್ಬತ್‌" ಎಂಬ ಹಾಡಿಗೆ ಗೀತರಚನೆ ಮಾಡಿದ. ಅದು ಬಟ್ಲರ್‌ನ ಹಾಸಿಗೆಯ ಬುಡದಲ್ಲಿ ಕಪ್ಪು ನೆರಳುಚಿತ್ರದ ವ್ಯಕ್ತಿಯು ನಿಂತುಕೊಂಡಿರುವ ಮುನ್ನೋಟದೊಂದಿಗೆ ನಿಗೂಢಬರಹಗಳ ಲೇಖಕ ಡೆನ್ನಿಸ್ ವೀಟ್ಲಿಯ ಕೆಲಸದಿಂದ ಸ್ಫೂರ್ತಿಯನ್ನು ಪಡೆಯಿತು. "ದ ಡೆವಿಲ್ಸ್ ಇಂಟರ್ವಲ್" ಎಂದೂ ಕರೆಯುವ ಸಂಗೀತದ ಮ‌ೂರುಸ್ವರಗಳನ್ನು ಬಳಸಿಕೊಂಡ ಹಾಡಿನ ಅಶುಭಕರ ಧ್ವನಿ ಮತ್ತು ಕರಾಳ ಗೀತರಚನೆಗಳು ವಾದ್ಯ-ಮೇಳವನ್ನು 1960ರ ದಶಕದ ಉತ್ತರಾರ್ಧದಲ್ಲಿ ಮೇಲುಗೈ ಪಡೆದಿದ್ದ ಫ್ಲವರ್ ಪವರ್, ಜಾನಪದ ಸಂಗೀತ ಮತ್ತು ಹಿಪ್ಪಿ ಸಂಸ್ಕೃತಿ ಮೊದಲಾದ ಜನಪ್ರಿಯ ಸಂಗೀತಕ್ಕೆ ಸಂಪೂರ್ಣವಾಗಿ ತದ್ವಿರುದ್ಧವಾಗಿ ಕರಾಳ ದಿಕ್ಕಿನತ್ತ ಕೊಂಡೊಯ್ಯಿತು. ಹೊಸ ಧ್ವನಿಯಿಂದ ಪ್ರೇರಿತವಾದ ವಾದ್ಯ-ಮೇಳವು 1969ರ ಆಗಸ್ಟ್‌ನಲ್ಲಿ ಅದರ ಹೆಸರನ್ನು ಬ್ಲ್ಯಾಕ್ ಸಬ್ಬತ್‌ ಎಂಬುದಾಗಿ ಬದಲಾಯಿಸಿಕೊಂಡಿತು. ಭಯಾನಕ ಚಲನಚಿತ್ರಗಳಿಗೆ ಸಮಾನವಾದ ಸಂಗೀತವನ್ನು ರಚಿಸುವ ಪ್ರಯತ್ನವಾಗಿ ಅಂತಹುದೇ ಅಂಶಗಳನ್ನು ಬರೆಯುವುದಕ್ಕೆ ಹೆಚ್ಚು ಗಮನ ಹರಿಸುವ ನಿರ್ಧಾರವನ್ನು ಮಾಡಿತು.
ಬ್ಲ್ಯಾಕ್ ಸಬ್ಬತ್‌ ಮತ್ತು ಪ್ಯಾರನಾಯ್ಡ್‌ (1970–1971)
ನಾಮಸೂಚಕ ಬ್ಲ್ಯಾಕ್ ಸಬ್ಬತ್‌ 1970ರ ಫೆಬ್ರವರಿ 13ನೇ ಶುಕ್ರವಾರದಂದು ಬಿಡುಗಡೆಗೊಂಡಿತು. ಆ ಆಲ್ಬಮ್‌ UK ಆಲ್ಬಮ್ಸ್ ಚಾರ್ಟ್‌ನಲ್ಲಿ 8ನೇ ಸ್ಥಾನ ಪಡೆದುಕೊಂಡಿತು. USನಲ್ಲಿ 1970ರ ಮೇನಲ್ಲಿ ವಾರ್ನರ್ ಬ್ರದರ್ಸ್ ರೆಕಾರ್ಡ್ಸ್‌ನಿಂದ ಬಿಡುಗಡೆಯಾದ ನಂತರ ಆ ಆಲ್ಬಮ್‌ ಬಿಲ್ಬೋರ್ಡ್‌ 200ರಲ್ಲಿ 23ನೇ ಸ್ಥಾನ ಗಳಿಸಿತು. ಅಲ್ಲಿ ಅದು ಸುಮಾರು ಒಂದು ವರ್ಷದವರೆಗೆ ಉಳಿಯಿತು. ಆಲ್ಬಮ್‌ ವಾಣಿಜ್ಯ ರೀತಿಯಲ್ಲಿ ಯಶಸ್ಸು ಕಂಡರೂ, ವಿಮರ್ಶಕರಿಂದ ಟೀಕೆಗೊಳಗಾಯಿತು. ರೋಲಿಂಗ್ ಸ್ಟೋನ್‌ ‌ನ ಲೆಸ್ಟರ್ ಬ್ಯಾಂಗ್ಸ್‌ "ಮಂದ್ರವಾದ್ಯ ಮತ್ತು ಗಿಟಾರ್‌ಗಳ ಕರ್ಕಶ ಗಜಿಬಿಜಿಯು ಪ್ರತಿಯೊಬ್ಬರ ಸಂಗೀತ ಪರಿಧಿಗಳಲ್ಲಿ ಪರಸ್ಪರ ವೇಗಕ್ಕೆ ಹೊಂದಿಕೊಂಡ ಸ್ಪೀಡ್‌ಫ್ರೀಕ್ಸ್‌ನಂತೆ ಸುತ್ತುತ್ತದೆ. ಆದರೂ ಚೆನ್ನಾಗಿ ಹೊಂದಿಕೆಯಾಗುವಂತೆ ಕಂಡುಬಂದಿಲ್ಲ" ಎಂದು ಆಲ್ಬಮ್‌‌ನ್ನು ತಳ್ಳಿಹಾಕಿದ. ಟೀಕೆಗೊಳಗಾದರೂ ಈ ಆಲ್ಬಮ್ ವಾದ್ಯ-ಮೇಳಕ್ಕೆ ಅದರ ಮೊದಲ ಮೈನ್‌ಸ್ಟ್ರೀಮ್ (1930ರ ಶೈಲಿಯನ್ನು ಆಧರಿಸಿದ ಜಾಸ್ ಸಂಗೀತ) ಪ್ರದರ್ಶನವೆಂಬ ಹೆಸರನ್ನು ತಂದುಕೊಡುವುದರೊಂದಿಗೆ ಭಾರಿ ಸಂಖ್ಯೆಯಲ್ಲಿ ಮಾರಾಟವಾಯಿತು. ಇದು USನಲ್ಲಿ ರೆಕಾರ್ಡಿಂಗ್ ಇಂಡಸ್ಟ್ರಿ ಅಸೋಸಿಯೇಶನ್ ಆಫ್ ಅಮೇರಿಕಾ (RIAA)ದಿಂದ ಹಾಗೂ UKಯಲ್ಲಿ ಬ್ರಿಟಿಷ್ ಫೋನೊಗ್ರಫಿಕ್ ಇಂಡಸ್ಟ್ರಿ (BPI)ಯಿಂದ ಎರಡರಿಂದಲೂ ಪ್ಲಾಟಿನಂ ಧೃಢೀಕೃತವನ್ನು ಪಡೆದಿದೆ.
USನ ಪಟ್ಟಿಯಲ್ಲಿ ಸ್ಥಾನ ಪಡೆದುಕೊಂಡ ಯಶಸ್ಸಿನ ಲಾಭಪಡೆಯಲು ವಾದ್ಯ-ಮೇಳವು ಬ್ಲ್ಯಾಕ್ ಸಬ್ಬತ್‌ ಬಿಡುಗಡೆಯಾದ ನಾಲ್ಕು ತಿಂಗಳೊಳಗೆ 1970ರ ಜೂನ್‌ನಲ್ಲಿ ಅತಿಶೀಘ್ರವಾಗಿ ಸ್ಟುಡಿಯೊಗೆ ಹಿಂದಿರುಗಿತು. ವಿಯೆಟ್ನಾಂ ಕದನವನ್ನು ಟೀಕಿಸಿದ ಹಾಡು "ವಾರ್ ಪಿಗ್ಸ್‌"ನಂತರ ಹೊಸ ಆಲ್ಬಮ್‌ಗೆ ಆರಂಭದಲ್ಲಿ ವಾರ್ ಪಿಗ್ಸ್‌ ಎಂಬ ಹೆಸರು ಇಡುವಂತೆ ಯೋಜಿಸಲಾಯಿತು. ವಿಯೆಟ್ನಾಂ ಕದನದ ಬೆಂಬಲಿಗರಿಂದ ಬರಬಹುದಾದ ಪ್ರತಿಕ್ರಿಯೆಗೆ ಹೆದರಿ ವಾರ್ನರ್‌ ಆ ಆಲ್ಬಮ್‌ನ ಶೀರ್ಷಿಕೆಯನ್ನು ಪ್ಯಾರನಾಯ್ಡ್‌ ಎಂದು ಬದಲಾಯಿಸಿದನು. ಆಲ್ಬಮ್‌ನ ಪ್ರಾರಂಭದ ಏಕಗೀತ "ಪ್ಯಾರನಾಯ್ಡ್‌"ಅನ್ನು ಸ್ಟುಡಿಯೊದಲ್ಲಿ ಕೊನೆಯ ಗಳಿಗೆಯಲ್ಲಿ ರಚಿಸಲಾಯಿತು. ಬಿಲ್ ವಾರ್ಡ್‌ ವಿವರಿಸಿದಂತೆ: "ನಮ್ಮಲ್ಲಿ ಆಲ್ಬಮ್‌ಗೆ ಸಾಕಷ್ಟು ಹಾಡುಗಳಿರಲಿಲ್ಲ. ಹಾಗಾಗಿ ಟೋನಿ (ಪ್ಯಾರನಾಯ್ಡ್‌) ಗಿಟಾರ್‌ ವಾದಿಸುವ ಮ‌ೂಲಕ ನುಡಿಸಿದನು, ಅದೇ ಇದು. ಆರಂಭ ಮಾಡಿ ಕೊನೆಗೊಳಿಸಲು ಇದು ಇಪ್ಪತ್ತರಿಂದ ಇಪ್ಪತ್ತೈದು ನಿಮಿಷಗಳನ್ನು ತೆಗೆದುಕೊಂಡಿತು." ಈ ಏಕಗೀತವು ಆಲ್ಬಮ್‌ಗಿಂತ ಮೊದಲೇ 1970ರ ಸೆಪ್ಟೆಂಬರ್‌ರಲ್ಲಿ ಬಿಡುಗಡೆಗೊಂಡಿತು ಹಾಗೂ UK ಪಟ್ಟಿಗಳಲ್ಲಿ ನಾಲ್ಕನೇ ಸ್ಥಾನವನ್ನು ಪಡೆದುಕೊಂಡಿತು, ಬ್ಲ್ಯಾಕ್ ಸಬ್ಬತ್‌ನ ಜನಪ್ರಿಯ ಪ್ರಮುಖ ಹತ್ತು ಹಾಡುಗಳಲ್ಲಿ ಒಂದಾಗಿ ಉಳಿಯಿತು.
ಬ್ಲ್ಯಾಕ್ ಸಬ್ಬತ್‌ ಅದರ ಎರಡನೇ ಪೂರ್ಣಮಟ್ಟದ ಆಲ್ಬಮ್ ಪ್ಯಾರನಾಯ್ಡ್‌ ಅನ್ನು UKಯಲ್ಲಿ 1970ರ ಅಕ್ಟೋಬರ್‌ನಲ್ಲಿ ಬಿಡುಗಡೆಗೊಳಿಸಿತು. "ಪ್ಯಾರನಾಯ್ಡ್‌" ಏಕಗೀತದ ಯಶಸ್ಸಿನ ಪ್ರಭಾವದಿಂದಾಗಿ ಈ ಆಲ್ಬಮ್‌ UKಯಲ್ಲಿ ಪ್ರಥಮ ಸ್ಥಾನದಲ್ಲಿ ಜನಪ್ರಿಯವಾಯಿತು. ಪ್ಯಾರನಾಯ್ಡ್ UKಅಲ್ಲಿ ಬಿಡುಗಡೆ ಯಾಗುವ ಸಂದರ್ಭದಲ್ಲಿ ಬ್ಲ್ಯಾಕ್ ಸಬ್ಬತ್‌  ಆಲ್ಬಮ್‌ ಇನ್ನೂ ಪಟ್ಟಿಯಲ್ಲಿ ಇದ್ದುದರಿಂದ USನಲ್ಲಿ ಈ ಆಲ್ಬಮ್ ಬಿಡುಗಡೆಯನ್ನು 1971ರ ಜನವರಿವರೆಗೆ ತಡೆಹಿಡಿಯಲಾಯಿತು.'ಈ ಆಲ್ಬಮ್‌ USನಲ್ಲಿ 1971ರ ಮಾರ್ಚ್‌ನಲ್ಲಿ ಪ್ರಮುಖ ಹತ್ತು ಹಾಡುಗಳ ಪಟ್ಟಿಯಲ್ಲಿ ಸೇರಿಕೊಂಡಿತು ಹಾಗೂ ಯಾವುದೇ ರೇಡಿಯೊ ಆಕಾಶವಾಣಿಯ ಪ್ರಸಾರವಿಲ್ಲದೆ ಅಲ್ಲಿ ನಾಲ್ಕು ದಶಲಕ್ಷದಷ್ಟು ಪ್ರತಿಗಳು ಮಾರಾಟವಾದವು. ಈ ಆಲ್ಬಮ್‌ ಮತ್ತೆ ಆ ಕಾಲದ ರಾಕ್‌ ವಿಮರ್ಶಕರಿಂದ ಟೀಕೆಗೊಳಗಾಯಿತು. ಆದರೆ   ಆಲ್‌ಮ್ಯೂಸಿಕ್‌ನ ಸ್ಟೀವ್ ಹ್ಯೂಯ್‌ನಂತಹ ಆಧುನಿಕ-ಕಾಲದ ವಿಮರ್ಶಕರು ಪ್ಯಾರನಾಯ್ಡ್‌ನ್ನು "ರಾಕ್‌ ಇತಿಹಾಸದ ಮಹತ್ತರ ಹಾಗೂ ಅತೀ ಪ್ರಭಾವಶಾಲಿ ಸರ್ವಕಾಲಿಕ ಹೆವಿ ಮೆಟಲ್ ಆಲ್ಬಂ" "ರಾಕ್ ಇತಿಹಾಸದ ಯಾವುದೇ ಧ್ವನಿಮುದ್ರಿಕೆಗಿಂತ ಹೆಚ್ಚು ಹೆವಿ ಮೆಟಲ್ ಧ್ವನಿ ಮತ್ತು ಶೈಲಿಯನ್ನು ನಿರೂಪಿಸುತ್ತದೆ" ಎಂದು ಉದಾಹರಿಸಿದರು. 2003ರಲ್ಲಿ ಆಲ್ಬಮ್‌, ರೋಲಿಂಗ್ ಸ್ಟೋನ್‌ ನಿಯತಕಾಲಿಕದ 500 ಅತ್ಯುತ್ತಮ ಸಾರ್ವಕಾಲಿಕ ಆಲ್ಬಮ್‌ಗಳ ಪಟ್ಟಿಯಲ್ಲಿ 130ನೇ ಸ್ಥಾನ ಪಡೆದುಕೊಂಡಿತು. ಪ್ಯಾರನಾಯ್ಡ್‌ ಪಟ್ಟಿಯಲ್ಲಿ ಸ್ಥಾನ ಗಳಿಸಿಕೊಂಡು ಯಶಸ್ಸಾದುದು ವಾದ್ಯ-ವೃಂದವು 1970ರ ಡಿಸೆಂಬರ್‌ನಲ್ಲಿ USಗೆ ಮೊದಲ ಬಾರಿ ಪ್ರವಾಸ ಮಾಡುವುದಕ್ಕೆ ಅವಕಾಶ ಮಾಡಿಕೊಟ್ಟಿತು. ಈ ಪ್ರವಾಸವು ಆಲ್ಬಮ್‌ನ ಎರಡನೇ ಏಕಗೀತೆ "ಐರನ್ ಮ್ಯಾನ್‌"ಅನ್ನು ಬಿಡುಗಡೆಯಾಗುವಂತೆ ಮಾಡಿತು.  ಪ್ರಮುಖ 40 ಹಾಡುಗಳ ಪಟ್ಟಿಯಲ್ಲಿ ಸೇರಿಕೊಳ್ಳಲು ವಿಫಲವಾದರೂ "ಐರನ್ ಮ್ಯಾನ್‌" ಬ್ಲ್ಯಾಕ್ ಸಬ್ಬತ್‌ನ ಹೆಚ್ಚು ಜನಪ್ರಿಯ ಹಾಡುಗಳಲ್ಲಿ ಒಂದಾಗಿ ಉಳಿಯಿತು. ಅಲ್ಲದೆ ಇದು 1998ರ "ಸೈಕೊ ಮ್ಯಾನ್‌" ಬರುವವರೆಗೆ, ವಾದ್ಯ-ಮೇಳದ 'USನ ಉತ್ಕೃಷ್ಟ ಪಟ್ಟಿಯಲ್ಲಿದ್ದ ಏಕಗೀತ' ಎಂಬ ಹೆಸರು ಪಡೆದಿತ್ತು. '
ಮಾಸ್ಟರ್ ಆಫ್ ರಿಯಾಲಿಟಿ ಮತ್ತು ವಾಲ್ಯೂಮ್‌ 4 (1971–1973)
ಎಪ್ರಿಲ್‌ 1971ರಲ್ಲಿ ನಿರ್ಮಾಣ ಕಾರ್ಯವನ್ನು ಪೂರ್ಣಗೊಳಿಸಿದ ವಾದ್ಯ-ಮೇಳವು ಅದೇ ಜುಲೈನಲ್ಲಿ ಮಾಸ್ಟರ್ ಆಫ್ ರಿಯಾಲಿಟಿ ಯನ್ನು ಬಿಡುಗಡೆಗೊಳಿಸಿತು. ಇದು ಪ್ಯಾರನಾಯ್ಡ್‌ ಬಿಡುಗಡೆಯಾದ ಕೇವಲ ಆರು ತಿಂಗಳೊಳಗೆ ಬಿಡುಗಡೆಯಾಗಿದೆ. ಈ ಆಲ್ಬಮ್‌ US ಮತ್ತು UK ಎರಡೂ ಕಡೆಗಳಲ್ಲಿ ಜನಪ್ರಿಯ ಹತ್ತು ಆಲ್ಬಮ್‌ಗಳ ಸ್ಥಾನವನ್ನು ತಲುಪಿತು ಹಾಗೂ ಎರಡು ತಿಂಗಳುಗಳೊಳಗೆ ಚಿನ್ನದ ದೃಢೀಕರಣವನ್ನು ಪಡೆಯಿತು. ಅಂತಿಮವಾಗಿ 1980ರಲ್ಲಿ ಪ್ಲಾಟಿನಂ ಹಾಗೂ 21ನೇ ಶತಮಾನದಲ್ಲಿ ಡಬಲ್ ಪ್ಲಾಟಿನಂ ಪ್ರಮಾಣೀಕರಣವನ್ನು ಗಳಿಸಿತು. ಮಾಸ್ಟರ್ ಆಫ್ ರಿಯಾಲಿಟಿ ಬ್ಲ್ಯಾಕ್ ಸಬ್ಬತ್‌ನ ಮೊದಲ ಧ್ವನಿಯ ತರಂಗಗಳಿಂದ ಕೂಡಿದ ಹಾಗೂ "ಚಿಲ್ಡ್ರನ್ ಆಫ್ ದ ಗ್ರೇವ್‌" ಮತ್ತು "ಸ್ವೀಟ್ ಲೀಫ್‌" ಇತ್ಯಾದಿ ಅಭಿಮಾನಿಗಳ ಅಚ್ಚುಮೆಚ್ಚಿನ ಹಾಡುಗಳನ್ನು ಹೊಂದಿದೆ. ಆ ಕಾಲದವರ ವಿಮರ್ಶೆಯು ಮತ್ತೆ ಪ್ರತಿಕೂಲವಾಗಿಯೇ ಇತ್ತು. ರೋಲಿಂಗ್ ಸ್ಟೋನ್‌ ‌ನ ಲೆಸ್ಟರ್ ಬ್ಯಾಂಗ್ಸ್‌ ಮಾಸ್ಟರ್ ಆಫ್ ರಿಯಾಲಿಟಿ ಯು "ಮುಗ್ಧ, ಕೃತಕವೆನಿಸುವಷ್ಟು ಸರಳವಾದ, ಪುನರಾವರ್ತನೆಯನ್ನೊಳಗೊಂಡ ಸಂಪೂರ್ಣವಾಗಿ ಕಳಪೆ ಮಟ್ಟದ್ದು" ಎಂದು ಟೀಕಿಸಿದ್ದಾನೆ. ಆದರೂ ಅದೇ ನಿಯತಕಾಲಿಕವು ನಂತರ 2003ರಲ್ಲಿ ಮಾಡಿದ ಅದರ 500 ಅತ್ಯುತ್ತಮ ಸಾರ್ವಕಾಲಿಕ ಆಲ್ಬಮ್‌ಗಳ ಪಟ್ಟಿಯಲ್ಲಿ ಆ ಆಲ್ಬಮ್‌ಗೆ 298ನೇ ಸ್ಥಾನವನ್ನು ನೀಡಿತು.
ಮಾಸ್ಟರ್ ಆಫ್ ರಿಯಾಲಿಟಿ ಯು ಪ್ರಪಂಚದಾದ್ಯಂತ ಬಿಡುಗಡೆಗೊಂಡು ಯಶಸ್ಸನ್ನು ಗಳಿಸಿದ ನಂತರ 1972ರಲ್ಲಿ ಬ್ಲ್ಯಾಕ್ ಸಬ್ಬತ್‌ ಮ‌ೂರು ವರ್ಷಗಳ ಅದರ ಮೊದಲ ವಿರಾಮವನ್ನು ತೆಗೆದುಕೊಂಡಿತು. ಬಿಲ್ ವಾರ್ಡ್‌ ವಿವರಿಸಿದಂತೆ: "ವಾದ್ಯ-ವೃಂದದವರಿಗೆ ಹೆಚ್ಚು ದಣಿವು ಆಯಾಸವಾಗಲು ಶುರುವಾಯಿತು. ವರ್ಷವಿಡೀ ವಿರಾಮವಿಲ್ಲದೆ ನಿರಂತರವಾಗಿ ಪ್ರಯಾಣಿಸಿ, ಧ್ವನಿಮುದ್ರಣ ಮಾಡುತ್ತಿದ್ದೆವು. ಮಾಸ್ಟರ್ ಆಫ್ ರಿಯಾಲಿಟಿ ಯು ಮೊದಲ ಮ‌ೂರು ಆಲ್ಬಮ್‌ಗಳು ಒಂದು ಯುಗದ ಕೊನೆಯ ರೀತಿಯೆಂದು ಭಾವಿಸಿದೆವು ಹಾಗೂ ಮುಂದಿನ ಆಲ್ಬಮ್‌ಗೆ ನಮ್ಮದೇ ಆದ ಸಮಯವನ್ನು ತೆಗೆದುಕೊಳ್ಳಲು ನಿರ್ಧರಿಸಿದೆವು‌."
ಜೂನ್ 1972ರಲ್ಲಿ ವಾದ್ಯ-ಮೇಳದವರು ರೆಕಾರ್ಡ್‌ ಪ್ಲ್ಯಾಂಟ್‌ನಲ್ಲಿ ಮುಂದಿನ ಆಲ್ಬಮ್‌ನ ಕೆಲಸವನ್ನು ಆರಂಭಿಸುವುದಕ್ಕಾಗಿ ಲಾಸ್ ಏಂಜಲೀಸ್‌ನಲ್ಲಿ ಮತ್ತೆ ಒಂದುಗೂಡಿದರು. ಧ್ವನಿಮುದ್ರಿಸುವ ಕಾರ್ಯವು ಮಾದಕವಸ್ತುವಿನ ದುರ್ಬಳಕೆ ಸಮಸ್ಯೆಗಳ ಫಲವಾಗಿ ಅನೇಕ ತೊಂದರೆಗಳಿಗೆ ಸಿಲುಕಿತು. "ಮಾದಕ ದ್ರವ್ಯಗಳನ್ನು ಸೇವಿಸುತ್ತಾ ಮಧ್ಯ ಕೊಠಡಿಯಲ್ಲಿ ಕುಳಿತುಕೊಂಡು" "ಕೋರ್ನುಕೋಪಿಯ" ಹಾಡನ್ನು ಧ್ವನಿಮುದ್ರಿಸಲು ಕಷ್ಟಪಡುತ್ತಿರುವಾಗ ಬಿಲ್ ವಾರ್ಡ್‌‌ನನ್ನು ಬಹುಮಟ್ಟಿಗೆ ವಾದ್ಯ-ಮೇಳದಿಂದ ಹೊರದೂಡುವ ಸಂಭವವಿತ್ತು. "ನಾನು ಹಾಡನ್ನು ದ್ವೇಷಿಸಿದೆ, ಅಲ್ಲಿದ್ದ ಕೆಲವು ಕ್ರಮಗಳು ತುಂಬಾ ಅಸಹನೀಯವಾಗಿದ್ದವು" ಎಂದು ವಾರ್ಡ್ ಹೇಳಿದ್ದಾನೆ. "ಅಂತಿಮವಾಗಿ ನಾನು ಅದನ್ನು ಸ್ಪಷ್ಟವಾಗಿ ವಿವರಿಸಿದೆ. ಆದರೆ ಸಿಕ್ಕಿದ ಪ್ರತಿಕ್ರಿಯೆಯೆಂದರೆ ಪ್ರತಿಯೊಬ್ಬರಿಂದಲೂ ಅನಾದರ, ಅಸಡ್ಡೆ. ಅದು 'ಒಳ್ಳೆಯದು, ಸುಮ್ಮನೆ ಮನೆಗೆ ಹೋಗು. ಈಗ ನಿನ್ನಿಂದ ಯಾವುದೇ ಉಪಯೋಗವಿಲ್ಲ' ಎಂಬತ್ತಿತ್ತು. ನಾನು ಅದನ್ನು ಬಿಟ್ಟು ಹೋಗಬೇಕೆಂದು ಭಾವಿಸಿದೆ, ಹೇಗೂ ನನ್ನನ್ನು ಹೊರಹಾಕುವವರಿದ್ದರು". ಕೊಕೇನ್‌ ದುರುಪಯೋಗದ ಬಗ್ಗೆ ತಿಳಿಸುವ "ಸ್ನೊಬ್ಲೈಂಡ್‌" ಎಂಬ ಹೆಸರಿನ ಹಾಡಿನ ನಂತರ ಆ ಆಲ್ಬಮ್‌ಗೆ ಆರಂಭದಲ್ಲಿ ಅದೇ ಶೀರ್ಷಿಕೆಯನ್ನು ಇಡಲಾಯಿತು. ಧ್ವನಿಮುದ್ರಣ ಕಂಪೆನಿಯು ಕೊನೆಗಳಿಗೆಯಲ್ಲಿ ಶೀರ್ಷಿಕೆಯನ್ನು ಬ್ಲ್ಯಾಕ್ ಸಬ್ಬತ್‌ ವಾಲ್ಯೂಮ್ 4 ಎಂದು ಬದಲಾಯಿಸಿತು. "ಯಾವುದೇ ವಾಲ್ಯೂಮ್‌ 1, 2 ಅಥವಾ 3 ಎಂಬುದಿರಲಿಲ್ಲ. ಇದು ನಿಜವಾಗಿಯ‌ೂ ಅಸಮಂಜಸವಾದುದು" ಎಂದು ವಾರ್ಡ್ ಹೇಳಿದ್ದಾನೆ.
ಬ್ಲ್ಯಾಕ್ ಸಬ್ಬತ್‌ನ ವಾಲ್ಯೂಮ್‌ 4 1972ರ ಸೆಪ್ಟೆಂಬರ್‌ನಲ್ಲಿ ಬಿಡುಗಡೆಯಾಯಿತು. ಆ ಕಾಲದ ವಿಮರ್ಶಕರು ಈ ಆಲ್ಬಮ್‌ಅನ್ನೂ ಟೀಕಿಸುವ ಸಂದರ್ಭದಲ್ಲೇ ಇದು ಒಂದು ತಿಂಗಳೊಳಗೆ ಚಿನ್ನದ ಸ್ಥಾನಮಾನವನ್ನು ಸಾಧಿಸಿತು ಹಾಗೂ USನಲ್ಲಿ ದಶಲಕ್ಷದಷ್ಟು ಪ್ರತಿಗಳು ಮಾರಾಟವಾದ ವಾದ್ಯ-ಮೇಳದ ನಾಲ್ಕನೇ ಅನುಕ್ರಮ ಬಿಡುಗಡೆ ಎಂಬ ಹೆಗ್ಗಳಿಕೆ ಪಡೆದುಕೊಂಡಿತು. ಸ್ಟುಡಿಯೊದಲ್ಲಿ ಹೆಚ್ಚು ಕಾಲ ಕಳೆದ ವಾಲ್ಯೂಮ್‌ 4 ವಾದ್ಯ-ಮೇಳಕ್ಕೆ ತಂತಿವಾದ್ಯಗಳು, ಪಿಯಾನೋ, ವಾದ್ಯವೃಂದ ಸಂಯೋಜನೆ ಮತ್ತು ಹಲವು-ವಿಭಾಗದ ಹಾಡುಗಳಂತಹ ಹೊಸ ರೀತಿಯ ಸ್ವರಸಂಯೋಜನೆ ಪ್ರಯೋಗವನ್ನು ಆರಂಭಿಸುವಂತೆ ಅವಕಾಶ ಕಲ್ಪಿಸಿಕೊಟ್ಟಿತು. "ಟುಮೋರೋಸ್ ಡ್ರೀಮ್‌‌" ಹಾಡು ಏಕಗೀತವಾಗಿ-ಪ್ಯಾರನಾಯ್ಡ್‌ ‌ನ ನಂತರ ವಾದ್ಯ ಮೇಳದ ಮೊದಲ ಏಕಗೀತೆಯಾಗಿ ಬಿಡುಗಡೆಹೊಂದಿತು. ಆದರೆ ಪಟ್ಟಿಯಲ್ಲಿ ಸೇರ್ಪಡೆಗೊಳ್ಳಲು ವಿಫಲವಾಯಿತು. USನ ವ್ಯಾಪಕ ಪ್ರವಾಸದ ನಂತರ ವಾದ್ಯ-ಮೇಳವು 1973ರಲ್ಲಿ ಮೊದಲ ಬಾರಿಗೆ ಆಸ್ಟ್ರೇಲಿಯಾಕ್ಕೆ, ನಂತರ ಪ್ರಧಾನ ಭೂಭಾಗ ಯುರೋಪ್‌ಗೆ ಪ್ರಯಾಣ ಮಾಡಿತು.
ಸಬ್ಬತ್ ಬ್ಲಡಿ ಸಬ್ಬತ್‌ ಮತ್ತು ಸ್ಯಾಬೊಟೇಜ್‌ (1973–1976)
ನವೆಂಬರ್ 1973ರಲ್ಲಿ ಬ್ಲ್ಯಾಕ್ ಸಬ್ಬತ್‌ ವಿಮರ್ಶಾತ್ಮಕ ಹೊಗಳಿಕೆಯನ್ನು ಪಡೆದ ಸಬ್ಬತ್ ಬ್ಲಡಿ ಸಬ್ಬತ್‌ ಅನ್ನು ಬಿಡುಗಡೆಗೊಳಿಸಿತು. ವಾದ್ಯ-ಮೇಳವು ಅದರ ಭವಿಷ್ಯದಲ್ಲೇ ಮುಖ್ಯವಾಹಿನಿಯಲ್ಲಿ ಮೊದಲ ಬಾರಿಗೆ ಮೆಚ್ಚುಗೆಯ ವಿಮರ್ಶೆಗಳನ್ನು ಪಡೆಯಿತು. ರೋಲಿಂಗ್ ಸ್ಟೋನ್‌ ‌ನ ಗೋರ್ಡನ್ ಪ್ಲೆಟ್ಚರ್, ಈ ಆಲ್ಬಮ್‌ "ಒಂದು ಅತ್ಯದ್ಭುತ ಬಿಗಿಹಿಡಿತವಿರುವ ಕೆಲಸ" ಹಾಗೂ "ಸಂಪೂರ್ಣ ಯಶಸ್ಸಿಗಿಂತ ಕಡಿಮೆ ಇಲ್ಲ" ಎಂದು ಹೊಗಳಿದನು. ಆಲ್‌ಮ್ಯೂಸಿಕ್‌'ನ ಎಡ್ವರ್ಡೊ ರಿವಡೇವಿಯನಂತಹ ನಂತರದ ವಿಮರ್ಶಕರು ಆಲ್ಬಮ್‌ "ಒಂದು ಅತ್ಯುತ್ತಮ ಕೆಲಸ, ಇದು ಯಾವುದೇ ಹೆವಿ ಮೆಟಲ್ ಸಂಗೀತದ ಸಂಗ್ರಹಕ್ಕೆ ಅವಶ್ಯಕವಾಗಿರುವಂತದ್ದು" ಹಾಗೂ "ಕೈಚಳಕ ಮತ್ತು ಪರಿಪಕ್ವತೆಯ ಒಂದು ನವೀನ ಅರಿವು" ಎಂದು ಉದಾಹರಿಸಿದರು. ಈ ಆಲ್ಬಮ್‌ UK ಪಟ್ಟಿಯಲ್ಲಿ ನಾಲ್ಕನೇ ಮತ್ತು US ಪಟ್ಟಿಯಲ್ಲಿ ಹನ್ನೊಂದನೇ ಸ್ಥಾನವನ್ನು ಪಡೆಯುವ ಮ‌ೂಲಕ USನಲ್ಲಿ ಮಾರಾಟವಾಗುವ ಈ ವಾದ್ಯ-ಮೇಳದ ಐದನೇ ಅನುಕ್ರಮ ಪ್ಲಾಟಿನಂ ಆಲ್ಬಮ್‌ ಎಂಬ ಹೆಗ್ಗಳಿಕೆ ಗಳಿಸಿಕೊಂಡಿತು. ವಾದ್ಯ-ಮೇಳವು 1974ರ ಜನವರಿಯಲ್ಲಿ ವಿಶ್ವ ಪ್ರವಾಸ ಕೈಗೊಂಡಿತು. ಈ ಪ್ರಯಾಣವು ಕ್ಯಾಲಿಫೋರ್ನಿಯಾದ ಒಂಟಾರಿಯೊದಲ್ಲಿ 1974ರ ಎಪ್ರಿಲ್ 6ರಲ್ಲಿ ನಡೆದ ಕ್ಯಾಲಿಫೋರ್ನಿಯಾ ಜ್ಯಾಮ್‌ಉತ್ಸವದಲ್ಲಿ ಮುಕ್ತಾಯಗೊಂಡಿತು. ಸುಮಾರು 200,000 ಅಭಿಮಾನಿಗಳನ್ನು ಆಕರ್ಷಿಸುತ್ತಾ ಬ್ಲ್ಯಾಕ್ ಸಬ್ಬತ್‌ 70ರ ದಶಕದ ಪಾಪ್ ದೈತ್ಯರಾದ ರೇರ್ ಅರ್ಥ್‌, ಎಮರ್ಸನ್‌, ಲೇಕ್ & ಪಾಲ್ಮರ್, ಡೀಪ್ ಪರ್ಪಲ್, ಅರ್ಥ್‌, ವಿಂಡ್ & ಫೈರ್, ಸೀಲ್ಸ್ & ಕ್ರೋಫ್ಟ್ಸ್, ಬ್ಲ್ಯಾಕ್ ಓಕ್ ಅರ್ಕನ್ಸಾಸ್ ಮತ್ತು ಈಗಲ್ಸ್ ಒಂದಿಗೆ ಕಾಣಿಸಿಕೊಂಡಿತು. ಈ ಪ್ರದರ್ಶನದ ಭಾಗಗಳನ್ನು USನ ABC ಟೆಲಿವಿಷನ್ ಪ್ರಸಾರ ಮಾಡುವ ಮ‌ೂಲಕ ಈ ವಾದ್ಯ-ಮೇಳವನ್ನು ಅಮೇರಿಕಾದ ಶ್ರೋತೃಗಳಿಗೆ ತೆರೆದಿಟ್ಟಿತು. ಕುಖ್ಯಾತ ಇಂಗ್ಲಿಷ್‌ ನಿರ್ವಾಹಕ ಡಾನ್ ಆರ್ಡೆನ್‌‌ನೊಂದಿಗೆ ಸಹಿ ಹಾಕುವುದರೊಂದಿಗೆ 1974ರಲ್ಲಿ ವಾದ್ಯ-ಮೇಳವು ನಿರ್ವಹಣೆಯನ್ನು ಸ್ಥಳಾಂತರಿಸಿತು. ಈ ಸ್ಥಳ ಬದಲಾವಣೆಯು ಬ್ಲ್ಯಾಕ್ ಸಬ್ಬತ್‌ನ ಮಾಜಿ ನಿರ್ವಾಹಕರೊಂದಿಗೆ ಒಪ್ಪಂದದ ವಿವಾದಕ್ಕೆ ಕಾರಣವಾಯಿತು. USನಲ್ಲಿದ್ದಾಗ ಆಸ್ಬಾರ್ನ್‌ಯು ಸಪೀನ(ನ್ಯಾಯಸ್ಥಾನಕ್ಕೆ ಹಾಜರಾಗಲೇ ಬೇಕೆಂದು ಕೋರ್ಟಿನಿಂದ ಬಂದ ಆಜ್ಞೆ)ವನ್ನು ಪಡೆದನು, ಅದು ಎರಡು ವರ್ಷಗಳ ದಾವೆಗೆ ಕಾರಣವಾಯಿತು. '
ಸ್ಯಾಬೊಟೇಜ್‌ US ಮತ್ತು UK ಎರಡೂ ಕಡೆಗಳಲ್ಲಿ ಪ್ರಮುಖ 20 ಆಲ್ಬಮ್‌ಗಳ ಪಟ್ಟಿಯಲ್ಲಿ ಸೇರಿಕೊಂಡಿತು, ಆದರೆ ಇದು USನ ಚಿನ್ನದ ಪ್ರಮಾಣೀಕರಣವನ್ನು ಮಾತ್ರ ಪಡೆಯಿತು. ಇದು USನ ಪ್ಲಾಟಿನಂ ಸ್ಥಾನವನ್ನು ಗಳಿಸದ ವಾದ್ಯ-ಮೇಳದ ಮೊದಲ ಬಿಡುಗಡೆಯಾಗಿದೆ. ಆಲ್ಬಮ್‌ನ ಏಕೈಕ ಏಕಗೀತ "ಆಮ್ ಐ ಗೋಯಿಂಗ್ ಇನ್ಸೇನ್ (ರೇಡಿಯೊ)" ಪಟ್ಟಿಯಲ್ಲಿ ಸೇರಿಕೊಳ್ಳಲು ವಿಫಲವಾಯಿತು. ಸ್ಯಾಬೊಟೇಜ್‌ ‌ನ "ಹೋಲ್ ಇನ್ ದ ಸ್ಕೈ" ಮತ್ತು "ಸಿಂಪ್ಟಮ್ ಆಫ್ ದ ಯ‌ೂನಿವರ್ಸ್‌" ಮೊದಲಾದವು ಅಭಿಮಾನಿಗಳ ಅಚ್ಚುಮೆಚ್ಚಿನ ಹಾಡುಗಳಾಗಿವೆ. ಬ್ಲ್ಯಾಕ್ ಸಬ್ಬತ್‌ ಸ್ಯಾಬೊಟೇಜ್‌ ‌ನ ಬೆಂಬಲವಾಗಿ ಆರಂಭಿಕರಾದ ಕಿಸ್‌ನೊಂದಿಗೆ ಪ್ರಯಾಣ ಬೆಳೆಸಿತು. ಆದರೆ ಮೋಟಾರು ಸೈಕಲ್ ಅಪಘಾತವೊಂದರಲ್ಲಿ ಆಸ್ಬಾರ್ನ್‌ಯ ಬೆನ್ನೆಲುಬಿನ ಸ್ನಾಯುವೊಂದು ಬಿರುಕುಬಿಟ್ಟಿದ್ದರಿಂದಾಗಿ 1975ರ ನವೆಂಬರ್‌ನಲ್ಲಿ ಪ್ರಯಾಣವನ್ನು ಮೊಟಕುಗೊಳಿಸಬೇಕಾಯಿತು. ಡಿಸೆಂಬರ್ 1975ರಲ್ಲಿ ವಾದ್ಯ-ಮೇಳದ ಧ್ವನಿಮುದ್ರಣ ಕಂಪೆನಿಗಳು ವಾದ್ಯ-ಮೇಳದಿಂದ ಮಾಹಿತಿಯನ್ನು ಪಡೆಯದೆಯೇ ವಿ ಸೋಲ್ಡ್ ಅವರ್ ಸೋಲ್ ಫಾರ್ ರಾಕ್ 'n' ರೋಲ್‌ ಶೀರ್ಷಿಕೆಯ ಅತ್ಯುತ್ತಮ ಜನಪ್ರಿಯ ಧ್ವನಿಮುದ್ರಣವನ್ನು ಬಿಡುಗಡೆಗೊಳಿಸಿದವು. ಈ ಆಲ್ಬಮ್‌ USನ ಪಟ್ಟಿಯಲ್ಲಿ 1976ರ ವರ್ಷಪೂರ್ತಿ ಇತ್ತು ಹಾಗೂ ಅಲ್ಲಿ ಒಟ್ಟು ಸುಮಾರು ಎರಡು ದಶಲಕ್ಷ ಪ್ರತಿಗಳನ್ನು ಮಾರಾಟ ಮಾಡಿತು.
ಟೆಕ್ನಿಕಲ್ ಎಕ್‌ಸ್ಟ್ಯಾಸಿ ಮತ್ತು ನೆವರ್ ಸೆ ಡೈ! (1976–1979)
ಬ್ಲ್ಯಾಕ್ ಸಬ್ಬತ್‌ ಅದರ ಮುಂದಿನ ಆಲ್ಬಮ್‌ನ ಕೆಲಸವನ್ನು ಫ್ಲೋರಿಡಾದ ಮಿಯಾಮಿಯ ಕ್ರೈಟೀರಿಯ ಸ್ಟುಡಿಯೊದಲ್ಲಿ 1976ರ ಜೂನ್‌ನಲ್ಲಿ ಆರಂಭಿಸಿತು. ಧ್ವನಿಯನ್ನು ವಿಸ್ತರಿಸಲು ವಾದ್ಯ-ಮೇಳವು ಕೀಬೋರ್ಡ್ ವಾದಕ ಗೆರ್ರಿ ವುಡ್ರಫೆಯನ್ನು ಸೇರಿಸಿಕೊಂಡಿತು. ಅವನು ಕೂಡ ಸ್ಯಾಬೊಟೇಜ್‌ ‌ನಲ್ಲಿ ಅಲ್ಪಾವಧಿಯಲ್ಲಿ ಕಾಣಿಸಿಕೊಂಡಿದ್ದ. ಟೆಕ್ನಿಕಲ್ ಎಕ್‌ಸ್ಟ್ಯಾಸಿ 1976ರ ಸೆಪ್ಟೆಂಬರ್ 25ರಲ್ಲಿ ಬಿಡುಗಡೆಗೊಂಡು ಮಿಶ್ರ ವಿಮರ್ಶೆಗಳನ್ನು ಪಡೆಯಿತು. ಮೊದಲ ಬಾರಿಗೆ ವಿಮರ್ಶೆಗಳು ಸಮಯ ಸರಿದಂತೆ ಮೆಚ್ಚುಗೆಯನ್ನು ಗಳಿಸಲಿಲ್ಲ. ಬಿಡುಗಡೆಯ ಎರಡು ದಶಕಗಳ ನಂತರ ಆಲ್‌ಮ್ಯೂಸಿಕ್‌ ಈ ಆಲ್ಬಮ್‌ಗೆ ಎರಡು ಸ್ಟಾರ್‌ಗಳನ್ನು ನೀಡಿತು ಹಾಗೂ ವಾದ್ಯ-ಮೇಳವು "ಗಾಬರಿಗೊಳಿಸುವ ರೀತಿಯಲ್ಲಿ ತೊಡಕು ಬಿಡಿಸುತ್ತಿದೆ" ಎಂದು ಹೇಳಿತು. ಈ ಆಲ್ಬಮ್‌ ಹಿಂದಿನ ಪ್ರಯತ್ನಗಳಿಗಿಂತ ಕಡಿಮೆ ಅಶುಭಸೂಚಕ, ಅಹಿತಕರ ಧ್ವನಿಯನ್ನು ಹೊಂದಿತ್ತು ಹಾಗೂ ಹೆಚ್ಚು ಸಂಯೋಜಕ ವಾದ್ಯಗಳನ್ನು ಮತ್ತು ಮೇಲು-ಲಯಗತಿಯ ರಾಕ್‌ ಹಾಡುಗಳನ್ನು ಸಂಯೋಜಿಸಿಕೊಂಡಿತ್ತು. ಟೆಕ್ನಿಕಲ್ ಎಕ್‌ಸ್ಟ್ಯಾಸಿ USನ ಪ್ರಮುಖ 50 ಆಲ್ಬಮ್‌ಗಳ ಪಟ್ಟಿಯಲ್ಲಿ ಸ್ಥಾನ ಗಳಿಸಲು ವಿಫಲವಾಯಿತು. ಇದು ಪ್ಲಾಟಿನಂ ಸ್ಥಾನಮಾನವನ್ನು ಸಾಧಿಸದ ವಾದ್ಯ-ಮೇಳದ ಎರಡನೇ ಅನುಕ್ರಮ ಆಲ್ಬಮ್. ಆದರೂ ಇದು ನಂತರ 1997ರಲ್ಲಿ ಚಿನ್ನದ ಪ್ರಮಾಣೀಕರಣವನ್ನು ಪಡೆಯಿತು. ಈ ಆಲ್ಬಮ್‌ ಪ್ರಧಾನಾಂಶವಾಗಿ ಉಳಿದ "ಡರ್ಟಿ ವುಮೆನ್‌" ಹಾಗೂ ಬಿಲ್ ವಾರ್ಡ್‌‌ ಮೊದಲು ಧ್ವನಿ ನೀಡಿದ "ಇಟ್ಸ್ ಆಲ್‌ರೈಟ್‌" ಹಾಡುಗಳನ್ನು ಹೊಂದಿತ್ತು. ಟೆಕ್ನಿಕಲ್ ಎಕ್‌ಸ್ಟ್ಯಾಸಿ ಯ ಬೆಂಬಲವಾಗಿ ಪ್ರವಾಸವನ್ನು 1976ರ ನವೆಂಬರ್‌ನಲ್ಲಿ ಆರಂಭಿಕರಾದಬೋಸ್ಟನ್‌ ಮತ್ತು ಟೆಡ್ ನ್ಯುಗೆಂಟ್ ಒಂದಿಗೆ USನಲ್ಲಿ ಆರಂಭಿಸಿ, 1977ರ ಎಪ್ರಿಲ್‌ನಲ್ಲಿ AC/DC ಒಂದಿಗೆ ಯುರೋಪ್‌ನಲ್ಲಿ ಪೂರ್ಣಗೊಳಿಸಿತು.
ನವೆಂಬರ್ 1977ರಲ್ಲಿ ಮುಂದಿನ ಆಲ್ಬಮ್‌ನ ಪೂರ್ವತಯಾರಿ ಮಾಡುತ್ತಿದ್ದ ಸಂದರ್ಭದಲ್ಲಿ, ವಾದ್ಯ-ಮೇಳವು ಸ್ಟುಡಿಯೊಗೆ ಪ್ರವೇಶಿಸುವ ಕೆಲವು ದಿನಗಳ ಮೊದಲು ಓಜ್ಜೀ ಆಸ್ಬಾರ್ನ್‌ ವಾದ್ಯ-ಮೇಳ ತ್ಯಜಿಸಿದನು. "ಸಬ್ಬತ್‌ನ ಕೊನೆಯ ಆಲ್ಬಮ್‌ಗಳು ನನಗೆ ನಿರುತ್ಸಾಹಗೊಳಿಸಿದವು" ಎಂದು ಆಸ್ಬಾರ್ನ್‌ ಹೇಳಿದನು. "ನಾನು ಇದನ್ನು ಧ್ವನಿಮುದ್ರಣ ಕಂಪೆನಿಯಿಂದ ಬರುತ್ತಿದ್ದ ಲಾಭಕ್ಕಾಗಿ, ಬಿಯರ್ ಕುಡಿಯುವ ಆಸೆಯಿಂದ ಹಾಗೂ ದಾಖಲೆಗಳಿಸುವ ಉದ್ದೇಶದಿಂದ ಮಾಡುತ್ತಿದ್ದೆ." 1977ರ ಅಕ್ಟೋಬರ್‌ನಲ್ಲಿ ಫ್ಲೀಟ್‌ವುಡ್ ಮ್ಯಾಕ್‌ ಮತ್ತು ಸ್ಯಾವೋಯ್ ಬ್ರೌನ್‌‌ನ ಮಾಜಿ ಗಾಯಕ ಡೇವ್ ವಾಕರ್‌‌ನನ್ನು ಪೂರ್ವಾಭ್ಯಾಸಗಳಿಗೆ ಕರೆತರಲಾಯಿತು. ನಂತರ ವಾದ್ಯ-ಮೇಳವು ಹೊಸ ಹಾಡುಗಳಲ್ಲಿ ಕೆಲಸ ಮಾಡಲು ಆರಂಭಿಸಿತು. BBC ಟೆಲಿವಿಷನ್‌ ಕಾರ್ಯಕ್ರಮ "ಲುಕ್‌!ಹಿಯರ್!"ನಲ್ಲಿ "ಜ್ಯೂನಿಯರ್ಸ್ ಐಸ್‌‌" ಹಾಡಿನ ಆರಂಭಿಕ ಆವೃತ್ತಿಯನ್ನು ವಾಕರ್‍ ಹಾಡುವ ಮ‌ೂಲಕ ಬ್ಲ್ಯಾಕ್ ಸಬ್ಬತ್‌ ಅವನೊಂದಿಗೆ ಮೊದಲ ಬಾರಿಗೆ ಕಾಣಿಸಿಕೊಂಡಿತು. . thumb|right|175px|ಇಸವಿ 2005ರಲ್ಲಿ ಟೋನಿ ಐಯೋಮಿ. ಆಸ್ಬಾರ್ನ್‌ ಆರಂಭದಲ್ಲಿ ಜಾನ್ ಫ್ರೋಜರ್-ಬಿನ್ನೈ, ಟೆರ್ರಿ ಹೋರ್ಬರಿ ಮತ್ತು ಆಂಡಿ ಬಿಯರ್ನೆ ಮೊದಲಾದ ಮಾಜಿ-ಡರ್ಟಿ ಟ್ರಿಕ್ಸ್‌‌ ಸದಸ್ಯರನ್ನು ಒಳಗೊಂಡ ಯೋಜನೆಯೊಂದನ್ನು ಒಂಟಿಯಾಗಿ ರೂಪಿಸಲು ಉದ್ದೇಶಿಸಿದನು. ವಾದ್ಯ-ಮೇಳದ ಹೊಸ ಕಾರ್ಯಗಳ ಪೂರ್ವತಯಾರಿ ನಡೆಯುತ್ತಿದ್ದಾಗ 1978ರ ಜನವರಿಯಲ್ಲಿ ಆಸ್ಬಾರ್ನ್‌ ಮನಸ್ಸು ಬದಲಾಯಿಸಿ ಬ್ಲ್ಯಾಕ್ ಸಬ್ಬತ್‌ಗೆ ಪುನಃ ಸೇರಿಕೊಂಡನು‌. "ಮ‌ೂರು ದಿನಗಳ ಮೊದಲು ನಾವು ಸ್ಟುಡಿಯೊಗೆ ಹೋಗುತ್ತಿದ್ದಾಗ, ಓಜ್ಜೀಯು ನಮ್ಮ ವಾದ್ಯ-ಮೇಳಕ್ಕೆ ಹಿಂದಿರುಗಲು ಬಯಸಿದನು" ಎಂದು ಐಯೋಮಿ ವಿವರಿಸಿದ್ದಾನೆ. "ನಾವು ಬೇರೆ ವ್ಯಕ್ತಿಯೊಂದಿಗೆ ಬರೆದ ಯಾವುದೇ ವಿಷಯವನ್ನು ಅವನು ಹಾಡಲಿಲ್ಲ. ಆದ್ದರಿಂದ ತುಂಬಾ ಕಷ್ಟವಾಯಿತು. ನಾವು ಸ್ಟುಡಿಯೊಗೆ ಯಾವುದೇ ಹಾಡುಗಳಿಲ್ಲದೆಯೇ ಹೋದೆವು. ನಾವು ಬೆಳಿಗ್ಗೆ ಸಾಹಿತ್ಯ ರಚಿಸಬೇಕಿತ್ತು. ಹಾಗಾದರೆ ಮಾತ್ರ ರಾತ್ರಿಯಲ್ಲಿ ಪೂರ್ವತಯಾರಿ ಮತ್ತು ಧ್ವನಿಮುದ್ರಣ ಮಾಡಬಹುದಿತ್ತು. ನಮಗೆ ರಚಿಸಿದ ಕೃತಿಯನ್ನು ಪರ್ಯಾಲೋಚಿಸುವಷ್ಟು ಸಮಯ ಇರಲಿಲ್ಲ. ಸಾಗಣೆ ಬೆಲ್ಚ್‌ನಂತೆ ತುಂಬಾ ಕಷ್ಟಕರವಾಗಿತ್ತು. 'ಇದು ಸರಿಯಾಗಿದೆಯೇ? ಇದು ತಕ್ಕರೀತಿಯಲ್ಲಿ ಕೆಲಸ ಮಾಡುತ್ತಿದೆಯೇ?' ನನಗೆ ಹೊಸ ಯೋಚನೆಗಳೊಂದಿಗೆ ಬರಲು ಹಾಗೂ ಅವುಗಳನ್ನು ಒಟ್ಟಿಗೆ ಸೇರಿಸಲು ತುಂಬಾ ಕಷ್ಟವಾಗಿತ್ತು."
ವಾದ್ಯ-ಮೇಳವು ಕೆನಡಾದ ಟೊರೊಂಟೊದ ಸೌಂಡ್ ಇಂಟರ್ಚೆಂಜ್ ಸ್ಟುಡಿಯೊದಲ್ಲಿ ಬರೆಯುತ್ತಾ ಮತ್ತು ಧ್ವನಿಮುದ್ರಣ ಮಾಡುತ್ತಾ ಐದು ತಿಂಗಳನ್ನು ಕಳೆಯಿತು. ಕೊನೆಗೆ ನೆವರ್ ಸೆ ಡೈ! ಆಲ್ಬಮ್‌ ರಚನೆಯಾಯಿತು. "ಇದು ಸಾಕಷ್ಟು ದೀರ್ಘಕಾಲವನ್ನು ತೆಗೆದುಕೊಂಡಿತು" ಎಂದು ಐಯೋಮಿ ಹೇಳಿಕೊಂಡಿದ್ದಾನೆ. "ನಾವು ಅತಿಯಾಗಿ ಮಾದಕ ದ್ರವ್ಯಗಳನ್ನು ಸೇವಿಸುತ್ತಿದ್ದು, ನಿಜವಾಗಲೂ ವ್ಯಸನಿಗಳಾಗಿದ್ದೆವು. ನಾವು ಸೆಷನ್‌ಗಳಿಗೆ ತೆರಳಿ, ತೀರಾ ಮಾದಕದ್ರವ್ಯದ ಗುಂಗಿನಲ್ಲಿದ್ದರಿಂದ ಅದನ್ನು ನಿಲ್ಲಿಸಿ ಪ್ಯಾಕ್‌ಅಪ್ ಮಾಡಿದೆವು. ಯಾರಿಗೂ ಸರಿಯಾದ ವಿಷಯ ಸಿಗುತ್ತಿರಲಿಲ್ಲ. ಪ್ರತಿಯೊಬ್ಬರೂ ತಮ್ಮದೇ ಆದ ಭಿನ್ನವಾದ ಸ್ವರಗಳನ್ನು ನುಡಿಸಲು ಆರಂಭಿಸಿದರು. ನಾವು ಹಿಂದಿರುಗಿ ಹೋಗಿ ನಿದ್ದೆ ಮಾಡಿ, ಮರುದಿನ ಬಂದು ಪ್ರಯತ್ನಿಸುತ್ತಿದ್ದೆವು." ಈ ಆಲ್ಬಮ್‌ 1978ರ ಸೆಪ್ಟೆಂಬರ್‌ನಲ್ಲಿ ಬಿಡುಗಡೆಗೊಂಡು, UKಯಲ್ಲಿ ಹನ್ನೆರಡನೇ ಹಾಗೂ USನಲ್ಲಿ 69ನೇ ಸ್ಥಾನವನ್ನು ಗಳಿಸಿಕೊಂಡಿತು. ಮಾಧ್ಯಮ ಪ್ರತಿಕ್ರಿಯೆಯು ಮತ್ತೆ ಪ್ರತಿಕೂಲವಾಗಿಯೇ ಇತ್ತು ಹಾಗೂ ಸಮಯ ಕಳೆದಂತೆ ಹಿಂದಿನಂತೆಯೇ ಸುಧಾರಿಸಲಿಲ್ಲ. ಬಿಡುಗಡೆಯಾದ ಎರಡು ದಶಕಗಳ ನಂತರ ಆಲ್‌ಮ್ಯೂಸಿಕ್‌ ನ ಎಡ್ವರ್ಡೊ ರಿವಾಡಿಯ ಆಲ್ಬಮ್‌ನ "ಗಮನಸೆಳೆಯದ ಹಾಡುಗಳು ವಾದ್ಯ-ಮೇಳದವರ ಉದ್ವಿಗ್ನ ವೈಯಕ್ತಿಕ ಸಮಸ್ಯೆಗಳು ಮತ್ತು ಮಾದಕ ದ್ರವ್ಯದ ದುರುಪಯೋಗವನ್ನು ಸ್ಪಷ್ಟವಾಗಿ ಪ್ರತಿಬಿಂಬಿಸಿವೆ" ಎಂದು ಹೇಳಿಕೆ ನೀಡಿದೆ. ಆಲ್ಬಮ್‌ನ ಏಕಗೀತಗಳಾದ "ನೆವರ್ ಸೆ ಡೈ" ಮತ್ತು "ಹಾರ್ಡ್ ರೋಡ್‌" UKಯಲ್ಲಿ ಪ್ರಮುಖ 40 ಹಾಡುಗಳಲ್ಲಿ ಸ್ಥಾನಗಳಿಸಿಕೊಂಡವು. ವಾದ್ಯ-ಮೇಳವು "ನೆವರ್ ಸೆ ಡೈ" ಹಾಡನ್ನು ನಿರ್ವಹಿಸುವ ಮ‌ೂಲಕ ಟಾಪ್ ಆಫ್ ದ ಪಾಪ್ಸ್‌ನಲ್ಲಿ ಎರಡನೇ ಬಾರಿ ಕಾಣಿಸಿಕೊಂಡಿತು. ಈ ಆಲ್ಬಮ್‌ USನ ಚಿನ್ನದ ದೃಢೀಕರಣವನ್ನು ಪಡೆಯಲು ಸುಮಾರು 20 ವರ್ಷಗಳನ್ನು ತೆಗೆದುಕೊಂಡಿತು.
ನೆವರ್ ಸೆ ಡೈ! ಯ ಬೆಂಬಲವಾಗಿ ಪ್ರವಾಸವು 1978ರ ಮೇಯಲ್ಲಿ ಆರಂಭಿಕರಾದ ವ್ಯಾನ್ ಹ್ಯಾಲೆನ್‌ ಒಂದಿಗೆ ಆರಂಭಗೊಂಡಿತು. ಮೊದಲ ಬಾರಿಗೆ ವಿಶ್ವ ಪ್ರವಾಸ ಮಾಡುತ್ತಿದ್ದ ವ್ಯಾನ್ ಹ್ಯಾಲೆನ್‌ನ "ಯೌವನಸಹಜ" ನಿರ್ವಹಣೆಗೆ ಸುಸ್ಪಷ್ಟ ವೈರುದ್ಧ್ಯವಾಗಿ ವಿಮರ್ಶಕರು ಬ್ಲ್ಯಾಕ್ ಸಬ್ಬತ್‌ನ ನಿರ್ವಹಣೆಯನ್ನು "ದಣಿವಿನಿಂದ ಕೂಡಿದುದು ಹಾಗೂ ಸ್ಫೂರ್ತಿ ಇಲ್ಲದಿರುವುದು" ಎಂದು ಹೇಳಿದರು. ಹ್ಯಾಮ್ಮರ್ಸ್ಮಿತ್ ಆಡಿಯಾನ್‌‌ನಲ್ಲಿ 1978ರ ಜೂನ್‌ನಲ್ಲಿ ವಾದ್ಯ-ಮೇಳವು ಅದರ ನಿರ್ವಹಣೆಯನ್ನು ಚಿತ್ರೀಕರಿಸಿತು. ಇದು ನಂತರ ನೆವರ್ ಸೆ ಡೈ ಯ DVD ಆಗಿ ಬಿಡುಗಡೆಗೊಂಡಿತು. ಪ್ರವಾಸದ ಅಂತಿಮ ಪ್ರದರ್ಶನ ಮತ್ತು ಆಸ್ಪರ್ನ್‌ ಬ್ಯಾಂಡ್ ಜತೆ ಕೊನೆಯ ಪ್ರದರ್ಶನ(ನಂತರ ಪುನರ್ಮಿಲನ ಆಗುವ ತನಕ)ವು ನ್ಯೂಮೆಕ್ಸಿಕೊದ ಆಲ್ಬಕ್ವೆರ್ಕ್ಯು‌ನಲ್ಲಿ ಡಿಸೆಂಬರ್ 11ರಂದು ನಡೆಯಿತು.
ಪ್ರವಾಸದ ನಂತರ ಬ್ಲ್ಯಾಕ್ ಸಬ್ಬತ್‌ ಲಾಸ್ ಏಂಜಲೀಸ್‌ಗೆ ಹಿಂದಿರುಗಿ, ಬೆಲ್ ಏರ್‌ನಲ್ಲಿ ಮತ್ತೆ ಮನೆಯೊಂದನ್ನು ಬಾಡಿಗೆಗೆ ತೆಗೆದುಕೊಂಡಿತು. ಅಲ್ಲಿ ಮುಂದಿನ ಆಲ್ಬಮ್‌ಗಾಗಿ ಕೆಲಸ ಮಾಡುತ್ತಾ ಹೆಚ್ಚು ಕಡಿಮೆ ಒಂದು ವರ್ಷವನ್ನು ಕಳೆಯಿತು‌. ಧ್ವನಿಮುದ್ರಣ ಸಂಸ್ಥೆಯ ಒತ್ತಡ ಮತ್ತು ಆಸ್ಬಾರ್ನ್‌ಯ ಆಲೋಚನೆಗಳ ಕೊರತೆಯಿಂದ ವಿಷಮ ಸ್ಥಿತಿಗೆ ತಲುಪಿ,ಟೋನಿಯು ಓಜ್ಜೀ ಆಸ್ಬಾರ್ನ್‌ಯನ್ನು 1979ರಲ್ಲಿ ಹೊರಹಾಕಲು ನಿರ್ಧರಿಸಿದನು. "ಆ ಸಮಯದಲ್ಲಿ ಓಜ್ಜೀಯ ಕಾಲ ಕೊನೆಗೊಂಡಿತು" ಎಂದು ಐಯೋಮಿ ಹೇಳಿದ್ದಾನೆ. "ನಾವೆಲ್ಲರೂ ಹೆಚ್ಚು ಮಾದಕ ದ್ರವ್ಯಗಳನ್ನು, ಕೋಕ್ಅನ್ನು ಸೇವಿಸುತ್ತಿದ್ದೆವು. ಓಜ್ಜೀಯು ಆ ಸಂದರ್ಭದಲ್ಲಿ ತುಂಬಾ ಕುಡಿಯುತ್ತಿದ್ದನು. ನಾವು ಪೂರ್ವತಯಾರಿ ಮಾಡಬೇಕಿತ್ತು, ಆದರೆ ಏನೂ ನಡೆಯುತ್ತಿರಲಿಲ್ಲ. ಇದು 'ತಯಾರಿ ಇವತ್ತು ಮಾಡಬೇಕಾ? ಇಲ್ಲ, ನಾವು ನಾಳೆ ಮಾಡುವ' ಎಂಬತ್ತಿತ್ತು. ನಾವು ಏನನ್ನೂ ಮಾಡದಿರದಿರುವುದು ಕೆಟ್ಟದ್ದನ್ನು ಉಂಟುಮಾಡಿತು. ಎಲ್ಲಾ ವ್ಯರ್ಥವಾಯಿತು." ಗಾಯಕನಿಗೆ ಸುದ್ಧಿಯನ್ನು ಮುಚ್ಚಿಸಲು ಟೋನಿಯು ಆಸ್ಬಾರ್ನ್‌ಗೆ ಹತ್ತಿರದವನಾಗಿದ್ದ ಡ್ರಮ್‌-ವಾದಕ ಬಿಲ್ ವಾರ್ಡ್‌ನನ್ನು ಆಯ್ಕೆ ಮಾಡಿದನು. "ನಾನು ವೃತ್ತಿನಿರತನೆಂದು ಭಾವಿಸುತ್ತೇನೆ. ನಿಜವಾಗಿ ನಾನು ಹಾಗೆ ಇಲ್ಲದಿರಬಹುದು. ಕುಡಿದಾಗ ನಾನು ಘೋರ, ಭೀಕರವಾಗಿರುತ್ತೇನೆ ಎಂದು ವಾರ್ಡ್ ಹೇಳಿದ್ದಾನೆ. "ಆಲ್ಕೊಹಾಲ್ ನಿಜವಾಗಿಯ‌ೂ ಬ್ಲ್ಯಾಕ್ ಸಬ್ಬತ್‌ಗೆ ಹೆಚ್ಚು ಹಾನಿವುಂಟು ಮಾಡಿದ ವಸ್ತುಗಳಲ್ಲಿ ಒಂದಾಗಿದೆ. ನಾವು ಪರಸ್ಪರ ನಾಶಗೊಳಿಸಲು ಸಂಕಲ್ಪಿಸಿದ್ದೆವು. ವಾದ್ಯ-ಮೇಳವು ತುಂಬಾ ನಂಜಿನಿಂದ ಕೂಡಿತ್ತು."
ಹೆವೆನ್ ಆಂಡ್ ಹೆಲ್‌ ಮತ್ತು ಮಾಬ್ ರೂಲ್ಸ್‌ (1979–1982)
ಬ್ಲ್ಯಾಕ್ ಸಬ್ಬತ್‌‌ನ ನಿರ್ವಾಹಕ ಡಾನ್ ಆರ್ಡೆನ್‌‌ನ ಪುತ್ರಿ ಶರೋನ್ ಆರ್ಡೆನ್‌‌ (ನಂತರದ ಶರೋನ್‌ ಆಸ್ಬಾರ್ನ್‌) 1979ರಲ್ಲಿ ಓಜ್ಜೀ ಒಸ್ಬರ್ನೆಯ ಬದಲಿಗೆ ಮಾಜಿ ರೈನ್‌ಬೊ ಗಾಯಕ ರೋನಿ ಜೇಮ್ಸ್ ಡಿಯೊನನ್ನು ಸೇರಿಸುವಂತೆ ಸೂಚಿಸಿದಳು. ಡಿಯೊ ಅಧಿಕೃತವಾಗಿ ಜೂನ್‌ನಲ್ಲಿ ಸೇರಿಕೊಂಡನು. ವಾದ್ಯ-ಮೇಳವು ಮುಂದಿನ ಆಲ್ಬಮ್‌ಗೆ ಸಾಹಿತ್ಯ ರಚಿಸುವುದನ್ನು ಆರಂಭಿಸಿಕೊಂಡಿತು‌. ಆಸ್ಬಾರ್ನ್‌ಗಿಂತ ಬೇರೆಯೇ ಶೈಲಿಯ ಸ್ವರದ ಡಿಯೊನ ಸೇರ್ಪಡೆಯು ಬ್ಲ್ಯಾಕ್ ಸಬ್ಬತ್‌ನ ಧ್ವನಿಯಲ್ಲಿ ಗಮನಾರ್ಹವಾದ ಬದಲಾವಣೆಯನ್ನು ಮಾಡಿತು. "ಅವರು ಒಟ್ಟಿಗೆ ಸಂಪೂರ್ಣವಾಗಿ ಬೇರೆಯೇ ಆಗಿದ್ದರು" ಎಂದು ಐಯೋಮಿ ವಿವರಿಸಿದ್ದಾನೆ. "ಧ್ವನಿಯಲ್ಲಿ ಮಾತ್ರವಲ್ಲದೆ ನಡೆನುಡಿಯಲ್ಲೂ ಅವರು ಭಿನ್ನತೆಯನ್ನು ಹೊಂದಿದ್ದರು. ಓಜ್ಜೀಯು ಒಬ್ಬ ಉತ್ತಮ ಪ್ರದರ್ಶಕನಾಗಿದ್ದನು. ಆದರೆ ಡಿಯೊನ ವರ್ತನೆ, ಸ್ವರ ಮತ್ತು ಸಂಗೀತ ಮಾರ್ಗ ಎಲ್ಲವೂ ಭಿನ್ನವಾಗಿತ್ತು. ಡಿಯೊ ಪುನರಾವರ್ತಿಸುವ ಗೀತಭಾಗದ ಆಚೆ ಹಾಡುತ್ತಿದ್ದನು, ಅದೇ ಓಜ್ಜೀಯು "ಐರನ್ ಮ್ಯಾನ್‌"ನಲ್ಲಿದ್ದಂತೆ ಪುನರಾವರ್ತಿಸುವ ಗೀತಭಾಗವನ್ನು ಅನುಸರಿಸಿ ಹಾಡುತ್ತಿದ್ದನು. ರೋನಿಯು ಬಂದು ನಮಗೆ ಬರೆಯುವ ಮತ್ತೊಂದು ದೃಷ್ಟಿಕೋನವನ್ನು ಹೇಳಿಕೊಟ್ಟನು"
ಬ್ಲ್ಯಾಕ್ ಸಬ್ಬತ್‌ನಲ್ಲಿನ ಡಿಯೊನ ಅವಧಿಯಲ್ಲಿ ಹೆವಿ ಮೆಟಲ್ ಉಪಸಂಸ್ಕೃತಿಯಲ್ಲಿ "ಮೆಟಲ್ ಹಾರ್ನ್ಸ್" ಪ್ರಯೋಗವನ್ನು ಜನಪ್ರಿಯತೆಗೊಳಿಸಿತು. ಶೋತೃಗಳಿಗೆ ಅಭಿವಂದಿಸುವ ಸಲುವಾಗಿ ಡಿಯೊ ಇದನ್ನು ಅಳವಡಿಸಿಕೊಂಡನು. ಆರಂಭದಲ್ಲಿ "ಕೆಟ್ಟ ದೃಷ್ಟಿ"ಯನ್ನು ತಪ್ಪಿಸುವ ಮ‌ೂಢನಂಬಿಕೆಯ ಕ್ರಮವಾಗಿ ಮಾಡಲಾಯಿತು. ಆನಂತರ ಅಭಿಮಾನಿಗಳು ಮತ್ತು ಇತರ ಸಂಗೀತಗಾರರು ಈ ಸಂಜ್ಞೆಯನ್ನು ವ್ಯಾಪಕವಾಗಿ ನಕಲು ಮಾಡಲು ಪ್ರಾರಂಭಿಸಿದರು.
ಗೀಜರ್‌ ಬಟ್ಲರ್‌ 1979ರ ಸೆಪ್ಟೆಂಬರ್‌ನಲ್ಲಿ ತಾತ್ಕಾಲಿಕವಾಗಿ ವಾದ್ಯ-ಮೇಳವನ್ನು ಬಿಟ್ಟುಬಿಟ್ಟನು. ಆನಂತರ ಆರಂಭದಲ್ಲಿ ಮಂದ್ರವಾದ್ಯಕ್ಕೆ ಕ್ವಾರ್ಟ್ಸ್‌‌ನ ಜಿಯೋಫ್ ನಿಕೋಲ್ಸ್‌‌ನನ್ನು ಸೇರಿಸಿಕೊಳ್ಳಲಾಯಿತು. ಬಟ್ಲರ್‌ 1980ರ ಜನವರಿಯಲ್ಲಿ ವಾದ್ಯ-ಮೇಳಕ್ಕೆ ಹಿಂದಿರುಗುವುದರೊಂದಿಗೆ ಹಾಗೂ ನಿಕೋಲ್ಸ್‌ ಕೀಬೋರ್ಡ್‌ ವಾದನಕ್ಕೆ ಬದಲಾಗುವುದರೊಂದಿಗೆ, ಹೊಸ ತಂಡವು ಧ್ವನಿಮುದ್ರಣ ಕಾರ್ಯವನ್ನು ಪ್ರಾರಂಭಿಸಲು ನವೆಂಬರ್‌ನಲ್ಲಿ ಕ್ರೈಟೀರಿಯ ಸ್ಟುಡಿಯೋಸ್‌ಗೆ ಹಿಂದಿರುಗಿತು. ಮಾರ್ಟಿನ್ ಬರ್ಚ್‌ ನಿರ್ಮಾಣದ ಹೆವೆನ್ ಆಂಡ್ ಹೆಲ್‌ 1980ರ ಎಪ್ರಿಲ್ 25ರಂದು ಬಿಡುಗಡೆಗೊಂಡು, ವಿಮರ್ಶಾತ್ಮಕ ಪ್ರಶಂಸೆಯನ್ನು ಗಳಿಸಿಕೊಂಡಿತು. ಅದು ಬಿಡುಗಡೆಯಾದ ಸುಮಾರು ಒಂದು ದಶಕದ ನಂತರ ಆಲ್‌ಮ್ಯೂಸಿಕ್‌, ಈ ಆಲ್ಬಮ್‌ "ಸಬ್ಬತ್‌ನ ಧ್ವನಿಮುದ್ರಣಗಳಲ್ಲೇ ಅತ್ಯುತ್ತಮವಾದುದು‌. ಇದರಲ್ಲಿ ವಾದ್ಯ-ಮೇಳದ ಧ್ವನಿಯು ಮರುಹುಟ್ಟು ಪಡೆದುಕೊಂಡು ಪುನಃಚೇತರಿಸಿಕೊಂಡಿದೆ" ಎಂದು ಹೇಳಿಕೆ ನೀಡಿತು. ಹೆವೆನ್ ಆಂಡ್ ಹೆಲ್‌ UKಯಲ್ಲಿ 9ನೇ ಹಾಗೂ USನಲ್ಲಿ 28ನೇ ಸ್ಥಾನಕ್ಕೇರಿತು. ಪಟ್ಟಿಯಲ್ಲಿ ಉತ್ತಮ ಸ್ಥಾನಗಳಿಸಿದ ಈ ವಾದ್ಯ-ಮೇಳದ ಸ್ಯಾಬೊಟೇಜ್‌ ನ ನಂತರದ ಆಲ್ಬಮ್‌ ಇದಾಗಿದೆ. ಈ ಆಲ್ಬಮ್‌ ಅಂತಿಮವಾಗಿ USನಲ್ಲಿ ಒಂದು ದಶಲಕ್ಷ ಪ್ರತಿಗಳ ಮಾರಾಟಕಂಡಿತು. ನಂತರ ವಾದ್ಯ-ಮೇಳವು ಡಿಯೊನೊಂದಿಗಿನ ಮೊದಲ ನೇರ ಪ್ರದರ್ಶನವನ್ನು 1980ರ ಎಪ್ರಿಲ್ 17ರಲ್ಲಿ ಜರ್ಮನಿಯಲ್ಲಿ ನಡೆಸಿಕೊಡುವುದರೊಂದಿಗೆ ಪ್ರಪಂಚ ಪ್ರವಾಸವನ್ನು ಕೈಗೊಂಡಿತು.